sagorsarker/bangla-wikipedia huggingface dataset:
বীর মুক্তিযোদ্ধা সিরাজুল ইসলাম স্টেডিয়াম

বীর মুক্তিযোদ্ধা সিরাজুল ইসলাম স্টেডিয়াম বাংলাদেশের একটি জেলা পর্যায়ের স্টেডিয়াম। স্টেডিয়ামটি পঞ্চগড় জেলার প্রধান ডাকঘরের দক্ষিণ পাশের স্টেডিয়াম রোডে অবস্থিত। এই স্টেডিয়ামে বাংলাদেশের জাতীয় দিবস সমূহের বিভিন্ন কর্মসূচি; জেলার বিভিন্ন ক্রীড়া বিশেষ করে ক্রিকেট, ফুটবল, হ্যান্ডবল, ভলিবল, কাবাডি, ক্রীড়া প্রশিক্ষণ ও কনসার্ট অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে। স্টেডিয়ামের নামকরণ পঞ্চগড়ের মুক্তিযোদ্ধা সংগঠক সিরাজুল ইসলাম-এর নামে করা হয়েছে।
স্টেডিয়ামের অধিকৃত সীমায় পশ্চিম অংশে ১৪০ ফিট গ্যালারি ও উত্তর প্রান্তে একটি প্যাভিলিয়ন রয়েছে। মূল মাঠের বাইরে উত্তর-পূর্ব প্রান্তে ক্রিকেট অনুশীলন পিচ রয়েছে। পূর্ণাঙ্গ গ্যালারি নির্মিত হলে স্টেডিয়ামের মাঠ ডিম্বাকার হবে।
পঞ্চগড় পুলিশ প্রশাসনের উদ্যোগে এই ভেন্যুতে ২০১৫ ও ২০১৭ সালে আইজিপি কাপ জাতীয় যুব কাবাডি অনূর্ধ্ব-২১ প্রতিযোগিতা অনুষ্ঠিত হয়েছে।
এই স্টেডিয়ামটি মহিলাদের বিভিন্ন ক্রীড়া প্রতিযোগিতার জন্য প্রসিদ্ধ। পঞ্চগড় জেলা মহিলা ক্রীড়া সংস্থার আয়োজনে এই ভেন্যুতে জেলার ছয় উপজেলা দল নিয়ে ২০১৫ সালে প্রমীলা ভলিবল প্রতিযোগিতা এই ভেন্যুতে আয়োজিত হয়েছে।
বাংলাদেশ ক্রিকেট বোর্ডের ব্যবস্থাপনায় পঞ্চগড় জেলা ক্রীড়া সংস্থার আয়োজনে এই ভেন্যুতে ২০১৬ হতে নিয়মিত ইয়াং টাইগার্স জাতীয় ক্রিকেট প্রতিযোগিতা অনুষ্ঠিত হচ্ছে।
এই ভেন্যুতে বেশ কয়েকটি উল্লেখযোগ্য কনসার্ট অনুষ্ঠিত হয়েছে: 
১৯৯২-১৯৯৩ সালে আটাশ লক্ষ ঊননব্বই হাজার টাকা ব্যয়ে স্টেডিয়ামটির প্রাথমিক সংস্কার করা হয়। ২০১৩ সালে স্টেডিয়ামটির ভূমি উন্নয়ন, মাঠের উন্নয়ন, দোতলা প্যাভিলিয়ন ভবন নির্মাণ, সারফেস ড্রেন নির্মাণ ও গ্রিল ফেন্সিং নির্মাণ সংস্কার-উন্নয়নের জন্য ক্রীড়া মন্ত্রণালয় থেকে তিন কোটি আট লাখ পঁয়ত্রিশ হাজার টাকা বরাদ্দ দেওয়া হয়।
সংকেত তত্ত্ব

সংকেত তত্ত্ব (ইংরেজি পরিভাষায় কোডিং থিওরি,) হল তথ্য ও যোগাযোগ প্রযুক্তির ক্ষেত্রে ব্যবহৃত সংকেতের বৈশিষ্ট্য নিয়ে জ্ঞানার্জন এবং তাদের যথাযথ প্রয়োগ। উপাত্ত সংকোচন, গুপ্তলিখনবিদ্যা (ক্রিপ্টোগ্রাফি), ত্রুটি সনাক্তকরণ এবং সংশোধন, তথ্য প্রেরণ, তথ্য সংরক্ষণ এসব কাজে সংকেত (কোড) ব্যবহৃত হয় । কার্যকর ও নির্ভরযোগ্য তথ্য প্রেরণের নকশা প্রণয়নে জন্য বিজ্ঞানের বিভিন্ন শাখায় (যেমন তথ্য তত্ত্ব, তড়িৎ প্রকৌশল, গণিত, ভাষাবিজ্ঞান, কম্পিউটার বিজ্ঞান) সংকেত ব্যবহার করা হয়। এটা সাধারণত পুনরাবৃত্তি দূরীকরণে এবং প্রেরিত তথ্যের সংশোধন বা শনাক্তকরণে যুক্ত হয়।
সংকেত-লিখন চার ধরনের হয়ে থাকে:
উপাত্ত সংকোচন চেষ্টা করে কোন উৎসের উপাত্তের পুনরাবৃত্তি দূর করতে, যাতে তা সহজে প্রেরণ করা যায়। উদাহরণস্বরূপ, জেডআইপি উপাত্ত সংকোচন কোন উপাত্তের ফাইলকে ছোট করে ফেলে, যাতে ইন্টারনেট ট্রাফিক কম ব্যবহার হয় । উপাত্ত সংকোচন এবং ত্রুটি সংশোধন সম্ভবত একসাথে শেখা হয়।
তথ্য প্রেরণ মাধ্যমে থাকা সমস্যাগুলো আরো বলিষ্ঠভাবে দূর করতে ত্রুটি সংশোধন প্রক্রিয়া বাড়তি সুবিধা দেয়। সাধারণ ব্যবহারকারী খুব সম্ভবত ত্রুটি সনাক্তকরণের প্রক্রিয়া ব্যবহার করা অনেক অ্যাপ্লিকেশনের ক্ষেত্রেই সতর্ক নন। একটি মিউজিক সিডি তার ডিস্কের উপর জমা ময়লা ও দাগ দূর করার জন্য রীড-সলোমন কোড ব্যবহার করে। এই অ্যাপ্লিকেশনের ক্ষেত্রে সিডি নিজেই তথ্য প্রেরণের মাধ্যম হিসেবে কাজ করে। ফ্যাডিং এবং হাই ফ্রিকোয়েন্সি রেডিও সংকেত প্রেরণে থাকা কোলাহলপূর্ণ শব্দ দূরীকরণে সেল ফোনও কোডিং প্রযুক্তি ব্যবহার করে। ডেটা মডেম, টেলিফোন ট্রান্সমিশন এবং নাসা ডীপ স্পেস নেটওয়ার্ক, এরা সবাই চ্যানেল কোডিং প্রযুক্তি ব্যবহার করে টার্বো কোড এবং এলডিপিসি কোড এর মাধ্যমে ডেটা পেতে।
১৯৪৮ সালে, ক্লড শ্যানন "বেল সিস্টেম টেকনিক্যাল জার্নাল" নামক গবেষণা সাময়িকীতে দুই অংশে জুলাই ও অক্টোবরে "আ ম্যাথেম্যাটিকাল থিওরি অভ কমিউনিকেশন" (A Mathematical Theory of Communication; "যোগাযোগের একটি গাণিতিক তত্ত্ব") নামের একটি প্রবন্ধ প্রকাশ করেন। কীভাবে সবচেয়ে ভালোভাবে উপাত্ত সাংকেতিকীকৃত করে প্রেরক প্রেরণ করতে পারে, সেই সমস্যাটিকে এখানে আলোচনা করা হয়। এই মৌলিক গবেষণাকর্মটিতে শ্যানন নরবার্ট ওয়াইনার কর্তৃক প্রস্তুতকৃত সম্ভাবনা তত্ত্ব ব্যবহার করেন, যা ছিল ওই সময়কার যোগাযোগ তত্ত্বের প্রয়োগের বর্ধনশীল স্টেজ। শ্যানন, একটি মেসেজে উপস্থিত অনিশ্চয়তা পরিমাপের জন্য তথ্য এন্ট্রপি তৈরি করে যখন উপাত্ত তত্ত্বের ফিল্ড আবিষ্কৃত হচ্ছিল।
১৯৪৯ সালে বাইনারি গোলে কোড তৈরি হয়। যা একটি ত্রুটি সংশোধন করার কোড। এটি প্রতি ২৪ বিটের মধ্যে সর্বোচ্চ তিনটি ত্রুটি সংশোধন করতে পারে এবং চতুর্থ ত্রুটিটা সনাক্ত করতে পারে।
রিচার্ড হ্যামিং সংখ্যা পদ্ধতি, স্বয়ংক্রিয় কোডিং সিস্টেম এবং ত্রুটি সনাক্তকরণ ও সংশোধন কোড বিষয়ে বেল ল্যাবসে কাজ করে ১৯৬৮ সালে টুরিং পুরস্কার জিতেছেন। তিনি হ্যামিং কোড, হ্যামিং উইন্ডো, হ্যামিং সংখ্যা এবং হ্যামিং দূরত্ব নামক ধারণাগুলোর আবিস্কারক।
সোর্স কোডিংয়ের মূল লক্ষ্য হচ্ছে সোর্স ডেটা বা উপাত্তকে সংক্ষিপ্ত করা।
উপাত্তকে এলোমেলো চলক হিসেবে দেখা যেতে পারে formula_1, যেখানে formula_2 দৃশ্যমান formula_3 সম্ভাবনার সাথে।
উপাত্তকে এনকোডেড করা হয় বর্ণের উপর কিছু শব্দ দিয়ে formula_4।
একটি কোড হল একটি ফাংশন
formula_5 (বা formula_6 যদি ফাঁকা স্ট্রিংটির বর্ণের অংশ না হয়)।
formula_7 হল কোড ওয়ার্ড যা formula_8 এর সাথে সম্পর্কিত।
কোড ওয়ার্ডের দৈর্ঘ্য লেখা হয় এভাবে,
formula_9.
একটি কোডের প্রত্যাশিত দৈর্ঘ্য হবে
formula_10
কোড ওয়ার্ডগুলো যুক্ত করলে পাই, formula_11।
ফাঁকা স্ট্রিংয়ের কোড ওয়ার্ড নিজেই ফাঁকা স্ট্রিং:
formula_12
হবিগঞ্জ জেলার শিক্ষাপ্রতিষ্ঠানের তালিকা

বাংলাদেশের হবিগঞ্জ জেলার শিক্ষা প্রতিষ্ঠানের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)।
"এই নিবন্ধটি । আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।"
লোকশিল্প

লোকশিল্প লোক সংস্কৃতির প্রেক্ষাপটে তৈরি সমস্ত ধরনের চাক্ষুষ শিল্পকে অন্তর্ভুক্ত করে। লোকশিল্পের অনেক ধরনের সংজ্ঞা রয়েছে, তবে সাধারণত বস্তুগুলি কেবলমাত্র আলংকারিক হওয়ার পরিবর্তে কিছু ধরনের ব্যবহারিক উপযোগ থাকে। লোক শিল্পের নির্মাতারা সাধারণত সংস্কৃতির ললিতকলা ঐতিহ্যের পরিবর্তে একটি জনপ্রিয় ঐতিহ্যের মাধ্যমে প্রশিক্ষিত হয়ে থাকেন। গোষ্ঠীবদ্ধ মানুষ যারা উন্নত সমাজের কাঠামোর মধ্যে বিরাজমান করে কিন্তু ভৌগোলিক অথবা সাংস্কৃতিক কারণে শিল্পের উন্নত ধারা থেকে বিচ্ছিন্ন হয়ে পড়ে, তাদের নির্মিত এ শিল্পকে লোকশিল্প রূপে বিবেচনা করা হয়।
লোকশিল্প শব্দ দ্বারা যেসব বস্তুকে অন্তর্ভুক্ত করা হয় সেগুলো বিভিন্নভাবে পরিবর্তিত হয় এবং বিশেষ করে "সাংস্কৃতিক উৎপাদনের বিভিন্ন শ্রেণীগুলি ইউরোপে তার ব্যবহার দ্বারা বোঝা যায়, যেখানে শব্দটির উৎপত্তি ঘটে, এবং মার্কিন যুক্তরাষ্ট্রে, যেখানে এটি বেশিরভাগ ক্ষেত্রেই বেশিরভাগ ক্ষেত্রেই উন্নত হয়।
লোকশিল্প একটি সম্প্রদায়ের সাংস্কৃতিক জীবনের শিকড় এবং জীবন ব্যবস্থা প্রতিফলিত হয়। তারা লোকশিল্প এবং সাংস্কৃতিক ঐতিহ্য ক্ষেত্রের সাথে যুক্ত সুস্পষ্ট সংস্কৃতির চিরায়ত রূপকে ধারণ করে। দৃশ্যমান লোকশিল্প একটি ঐতিহ্যগত সম্প্রদায়ের মধ্যে ব্যবহারের জন্য ঐতিহাসিকভাবে তৈরি করা বস্তুসমূহকে অন্তর্ভুক্ত করে। অদৃশ্য লোকশিল্প সঙ্গীত, নাচ এবং আখ্যান কাঠামোর মতো শিল্পসমূহকে অন্তর্ভুক্ত করে। প্রকৃতপক্ষে দৃশ্যমান এবং অদৃশ্য উভয়ই গড়ে উঠেছিল তখনকার প্রয়োজন মিটানোর জন্য। যখনই এর বাস্তবিক উদ্দেশ্য শেষ হয়ে যায় বা হারিয়ে যায়, তবে এর প্রাথমিক উদ্দেশ্যে বা যে কারণে এটি সৃষ্টি হয়েছিল তা প্রয়োজনীয়তা ছাড়া সেটির রুপান্তরের কোন কারণ অবশিষ্ট থাকে না।
নকশি ছাঁচ লোকশিল্পকলার একটি স্থায়ী ফর্ম। মাটি, পাথর অথবা কাঠ দিয়ে বিভিন্ন ডিজাইনের ছাঁচ তৈরি করা হয়। এ ছাঁচে ফেলে বস্ত্তকে বিভিন্ন আকৃতিতে রূপদান করা হয়। কাঠের নকশা করা ছাঁচে রং লাগিয়ে কাপড় ও কাঁথা ছাপানো হয়। কাঠ, মাটি ও পাথরের ছাঁচে মিঠাই, ক্ষীর, আমসত্ত্ব, গুড়ের পাটালি ইত্যাদি তৈরি করা হয়।
রাহিল আযম

রাহিল আযম (জন্ম: ২৫ সেপ্টেম্বর, ১৯৮১) একজন ভারতীয় মডেল এবং টেলিভিশন অভিনেতা যিনি অধিক পরিচিত হয়েছিলেন স্টার প্লাস-এ প্রচারিত ধারাবাহিক হাতিম এ প্রধান চরিত্রে অভিনয়ের জন্য। তিনি ব্যাঙ্গালোরে সফটওয়্যার প্রকৌশল হিসেবে লেখাপড়া সম্পন্ন করেন। তিনি সম্প্রতি পদ্মাবতীর সাথে বিবাহ বন্ধনে আবদ্ধ হয়েছেন।
ফারাজ খান

ফারাজ খান (২৭ মে ১৯৭০ - ৪ নভেম্বর ২০২০) ছিলেন একজন ভারতীয় চলচ্চিত্র অভিনেতা, যিনি বলিউডের ১৯৭০ এবং ২০০০ শতকের কিছু উল্লেখযোগ্য চলচ্চিত্রে কাজ করেছেন। তিনি অভিনেতা ইউসুফ খানের সন্তান (অমর আকবর এন্থনি চলচ্চিত্রে জেবিস্কো চরিত্রে অভিনয়ের সুবাদে সুপরিচিত)। প্রধান চরিত্রে অভিনয়ের জন্য ১৯৮৯ সালে অভিষেক হওয়ার কথা ছিল ফারাজের রোমান্টিক ধাচের চলচ্চিত্র "ম্যায়নে প্যায়ার কিয়ার" মাধ্যমে কিন্তু গুরুতর অসুস্থ্য থাকার কারণে শুটিংয়ে উপস্থিত হতে পারেননি, যার ফলে সালমান খানকে দিয়ে উক্ত চলচ্চিত্রটি সম্পন্ন করা হয়।
স্পেশাল সিকিউরিটি অ্যান্ড প্রটেকশন ব্যাটালিয়ন

<nowiki> </nowiki>বিশেষ নিরাপত্তা ও সুরক্ষা ব্যাটালিয়ন (এসপিবিএন) বাংলাদেশ পুলিশের একটি বিশেষ শাখা। এই বিশেষ ব্যাটালিয়নটি বাংলাদেশের রাষ্ট্রপতি, বাংলাদেশের প্রধানমন্ত্রী, এবং বিদেশী মাননীয় ভিজিটরসহ সরকারের দ্বারা ভিআইপি হিসাবে মনোনীত কোনো ব্যক্তিকে সুরক্ষা প্রদানের জন্য তৈরি করা হয়। এই বিশেষ পুলিশ বাহিনী বিভিন্ন ভিআইপিদের অফিস কার্যালয় ও তাদের বাসস্থান এবং তাদের অনুষ্ঠানের স্থানগুলির নিরাপত্তা প্রদানের কাজে নিয়োজিত থাকে। এটি স্পেশাল সিকিউরিটি ফোর্স, স্পেশাল ব্রাঞ্চ, ঢাকা মেট্রোপলিটন পুলিশ (ডিএমপি) এবং প্রেসিডেন্ট গার্ড রেজিমেন্টের পাশাপাশি কাজ করে।
এটি ২৬ ডিসেম্বর ২০১১ সালে গঠিত হলেও, ২০১৩ সালের ৪ জুলাই হতে আনুষ্ঠানিকভাবে যাত্রা শুরু করে। 
বাংলাদেশ পুলিশের এই বিশেষ ইউনিটটি পুলিশের একজন ডেপুটি ইন্সপেক্টর জেনারেল (ডিআইজি) এর অধীনে নিয়ন্ত্রিত হয়। প্রধানত এসপিবিএন-এ দুটি বিশেষ ব্যাটালিয়ন রয়েছে যার প্রত্যেকটির নেতৃত্বে রয়েছে একজন সুপারিনটেনডেন্ট অফ পুলিশ (কমান্ডিং অফিসার)। প্রত্যেকটি ব্যাটেলিয়নে রয়েছে ৭০০ জন পুলিশ সদস্য যার ভেতরে ১২ জন অতিরিক্ত সুপারিনটেনডেন্টসহ ১৫ জন সহকারী সুপারিনটেনডেন্ট, ৩৩ জন ইন্সপেক্টরসহ সাব-ইন্সপেক্টর, সহকারী উপ-পরিদর্শক, নায়েক ও কনস্টেবল সদস্য। একটি নিবিড় নির্বাচন পদ্ধতির মাধ্যমে সকল পুলিশ কর্মকর্তা ও কর্মচারী বাংলাদেশ পুলিশ থেকে এই ইউনিটটিতে নিয়োগ প্রাপ্ত হয়। 
ভিআইপিদের নিরাপত্তা এবং বাংলাদেশ সফররত অতিথির নিরাপত্তা প্রদান করাই এই ইউনিটের প্রাথমিক দায়িত্ব। সুতরাং, সকল এসপিবিএন কর্মকর্তা / সদস্যদেরকে ভিআইপিদের সুরক্ষা এবং খালি হাতে যুদ্ধ বিষয়ে প্রশিক্ষণ কৌশল শেখা বাধ্যতামূলক। 
এছাড়াও তারা আগ্নেয়াস্ত্র, আক্রমণ ও হামলা, মোটরক্যাড সুরক্ষা, ভিড় নিয়ন্ত্রণ, আত্ম-প্রতিরক্ষা, কৌশলগত ড্রাইভিং, শারীরিক ও কৌশলগত প্রশিক্ষণ, সাঁতার, অনুসন্ধান ও সুইপিং কৌশল, আইইডি এবং ইওডি প্রশিক্ষণ, অগ্নি নির্বাপন এবং সংকট ব্যবস্থাপনা এবং শারীরিক আঘাতে প্রাথমিকভাবে জীবন বাঁচানো এই সকল বিষয়ে প্রশিক্ষণ প্রাপ্ত হয়ে থাকেন। তারা ফায়ারিং রেঞ্জে সিমুলেশন তৈরি করে গোলাগুলির অনুশীলন করে থাকে। তাদের অভ্যন্তরীণ প্রশিক্ষণ বাহিনীর বাইরে, বিশেষ নিরাপত্তা বাহিনীর প্রশিক্ষক, রাষ্ট্রপতি গার্ড রেজিমেন্ট, ফায়ার সার্ভিস ও সিভিল ডিফেন্স বিভাগ এবং অন্যান্য পুলিশ প্রশিক্ষণ বিশেষজ্ঞগণ তাদের প্রশিক্ষণ পরিচালনা করে থাকে। কোর্স দুই থেকে ছয় সপ্তাহের মত হতে থাকে। এসপিবিএন কর্মকর্তাদের জন্য প্রথম প্রশিক্ষণ কোর্স উদ্বোধন করেন স্বরাষ্ট্র প্রতিমন্ত্রী মহিউদ্দিন খান আলমগীর।
নিসান প্যাট্রোল ওয়াই৬১ এবং টয়োটা ল্যান্ড ক্রুজার ২০০ সিরিজগুলি প্রায়ই এসইউভি আকারে সুরক্ষামূলক মিশনে পাঠান হয়।
সমস্ত এসপিবিএন এর জন্য স্ট্যান্ডার্ড ইস্যুকৃত সাইড আর্মস গুলি হল গ্লক ১৭ এবং গ্লক ১৯, এছাড়া হেকলার ও কক এমপি৫ এর সংক্ষিপ্ত সংস্করণটি স্ট্যান্ডার্ড এসএমজি এবং এই দুই অস্ত্রের একাধিক মিশ্রনে এসপিবিএন সদ্যসদের প্রদান করা হয়। এসপিবিএন ২০১৫ সালের মার্চ থেকে অত্যন্ত পরিশীলিত অস্ত্র এসএমটি৯ (ব্রাজিলে তৈরি) ব্যবহার শুরু করে।
আগ্নেয়াস্ত্র ছাড়াও এসপিবিএন কর্মকর্তারা এএসপি সম্প্রসারণযোগ্য ব্যাটন বা টেজার এরমত কম প্রাণঘাতী বিকল্প অস্ত্র বহন করে। হামলা চালাকালীন সময় ভিআইপি-দের নিরাপদ আশ্রয়ে সরিয়ে নেবার জন্য স্টুন গ্রেনেড এবং ধোঁয়া গ্রেনেড ব্যবহার করে থাকে।
দস্যু মোহন

দস্যু মোহন বাংলা সাহিত্যের একটি জনপ্রিয় কাল্পনিক চরিত্র যার স্রষ্টা লেখক শশধর দত্ত। লেখক দস্যু মোহন রচিত সিরিজের প্রচুর রহস্য কাহিনী লিখেছিলেন।
দস্যু মোহনকে লেখক শেরউড বনের রবিনহুডের আদলে তৈরি করেছিলেন। সে প্রায় সুপারম্যানের মত কান্ডকারখানা করে। অত্যাচারী বিত্তশালীদের অর্থ লুঠ করে গরিব মানুষের কাছে বিলিয়ে দেয়। লালবাজারের গোয়েন্দা অফিসার মিঃ বেকার তাকে প্রতিবার ধরার চেষ্টা করেন ও ব্যর্থ হন, কারণ প্রতিবার মোহন আশ্চর্যজনকভাবে পুলিশের জাল কেটে পালিয়ে যায়। মোহনের প্রেমিকার নাম রমা।
১৯৫৫ সালে অর্ধেন্দু মুখার্জির পরিচালনায় দস্যু মোহন বাংলা চলচ্চিত্রে রূপায়িত হয়। অভিনেতা প্রদীপ কুমার মোহনের চরিত্রে অভিনয় করেছিলেন।
মনসুর খলীল

অধ্যাপক ডা. মনছুর খলীল একজন প্রথিতযশা বাংলাদেশী চিকিৎসক। প্রকৃতপক্ষে তিনি একজন এনাটমীর শিক্ষক হলেও চিকিৎসা বিজ্ঞানের অন্যান্য শাখায়ও তাঁর দক্ষতা ছিল।
ডা. মনছুর খলীল ০৫ ডিসেম্বর, ১৯৬১ পাকিস্তানের রাওয়ালপিন্ডি সম্মিলিত সামরিক হাসপাতালে জন্মগ্রহণ করেন। তাঁর পিতা ক‌র্ণেল ডা. মীরাস আহমেদ ও মাতা আ‌ছিয়া সুলতানা। আ‌দি নিবাস ময়মন‌সিং‌হের ফুলপুর উপ‌জেলায়। তিন ভাই বো‌নের ম‌ধ্যে তি‌নি ছিলেন দ্বিতীয়। বড় ভাই ডা. মহসীন খলীল ময়মন‌সিংহ মেডিকেলে এনাটমীর অধ্যাপক হি‌সে‌বে কর্মরত। ছোট‌বোন সাইদা খলীল। তি‌নি অকৃতদার ছিলেন।
১৯৭৬ সা‌লে চট্টগ্রাম ক‌লে‌জি‌য়েট স্কুল থে‌কে মেধা তা‌লিকায় ১৫ তম স্থান নি‌য়ে মাধ্য‌মিক পাশ ক‌রেন। ১৯৭৮ সা‌লে না‌সিরাবাদ ক‌লেজ থে‌কে মেধা তা‌লিকায় ১৫ তম স্থান নি‌য়ে উচ্চমাধ্য‌মিক পাশ ক‌রেন। ১৯৮৪ সা‌লে ময়মন‌সিংহ মে‌ডি‌কেল ক‌লেজ থে‌কে মেধা তা‌লিকায় স্থান নি‌য়ে এম‌বি‌বিএস পাশ ক‌রেন। ১৯৯২ সা‌লে বঙ্গবন্ধু শেখ মু‌জিব মে‌ডি‌কেল বিশ্বব‌িদ্যালয় থে‌কে মেধা তা‌লিকায় ১ম স্থান নি‌য়ে এনাটমী‌তে এম‌ফিল পাশ ক‌রেন। ১৯৯৯ সা‌লে জাপা‌নের ওসাকা বিশ্ববিদ্যালয় থে‌কে পিএইচ‌ডি ডিগ্রী অর্জন ক‌রেন। ২০০১ সা‌লে বাংলা‌দেশ কৃ‌ষি বিশ্বব‌িদ্যালয় থে‌কে ভে‌টে‌রিনারী কম্পা‌রে‌টিভ এনাটমী‌তে এম‌এস পাশ ক‌রেন। ২০০৪ সা‌লে সি‌লেট শাহজালাল বিজ্ঞান ও প্রযু‌ক্তি বিশ্বব‌িদ্যালয় থে‌কে ডি‌প্লোমা ইন ফ‌রেন‌সিক মে‌ডি‌সিন পাশ ক‌রেন এবং ২০০৫ সা‌লে বাংলা‌দেশ ক‌লেজ অব ফি‌জি‌শিয়ান ও সার্জন থে‌কে একই ‌বিষ‌য়ে এম‌সি‌পিএস পাশ ক‌রেন। ২০০৫ সা‌লে এম‌বিএ ও ২০০৮ সা‌লে এম‌.মেড ডিগ্রী লাভ ক‌রেন।
১৯৮৪ সা‌লে তি‌নি ময়মন‌সিংহ মে‌ডি‌কেল ক‌লে‌জ হাসপাতা‌লে সহকারী সার্জন হি‌সে‌বে কর্মজীবন শুরু ক‌রেন। ১৯৮৬ সা‌লে ৮ম বি‌সিএসে সারা‌দে‌শে ১ম স্থান অ‌ধিকার ক‌রেন এবং শরীয়তপুর উপজেলা স্বাস্থ্য কমপ্লেক্সে যোগ দেন। ১৯৮৮ সা‌লে ঢাকা মে‌ডি‌কেল ক‌লে‌জে প্রভাষক হি‌সে‌বে যোগ দেন। ১৯৯০ সা‌লে তি‌নি নওগাঁর মহা‌দেবপু‌রে মে‌ডি‌কেল অ‌ফিসার হি‌সে‌বে যোগ দেন। ১৯৯২ সা‌লে এম.‌ফিল শেষ ক‌রে বিএসএমএমইউতে কিউ‌রেটর হি‌সে‌বে দা‌য়িত্ব নেন। ১৯৯৩ সা‌লে তি‌নি বগুড়া শহীদ জিয়াউর রহমান মে‌ডি‌কেল ক‌লেজে সহকারী অধ্যাপক হি‌সে‌বে যোগ দেন। ১৯৯৯ সা‌লে ময়মন‌সিংহ মে‌ডি‌কেল ক‌লেজে সহযোগী অধ্যাপক হি‌সে‌বে প‌দোন্ন‌তি পান। ২০০১ সা‌লে খুলনা মে‌ডি‌কেল ক‌লেজে যোগ দেন। ২০০২ সা‌লে তি‌নি প‌দোন্ন‌তি পে‌য়ে অধ্যাপক হি‌সে‌বে সি‌লেট এম এ জি ওসমানী মে‌ডি‌কেল ক‌লেজে অধ্যাপক হি‌সে‌বে যোগ দেন। ২০০৯ সা‌লে চট্টগ্রাম মে‌ডি‌কে‌লে বদলী হন। ২০১১ সা‌লে কি‌শোরগঞ্জ শহীদ সৈয়দ নজরুল ইসলাম মে‌ডি‌কেল ক‌লে‌জে প্র‌তিষ্ঠাকালীন অধ্যক্ষ হি‌সে‌বে যোগ দেন এবং আমৃত্যু স্বীয় প‌দে বহাল ছি‌লেন। তিনি ঐ মেডিকেলের এনাটমীর
বিভাগীয় প্রধান হিসেবেও দায়িত্বরত ছিলেন। ২০১২ সা‌লে উক্ত মে‌ডি‌কেল ক‌লে‌জের প্রকল্প প‌রিচালক হি‌সে‌বে নি‌য়োগপ্রাপ্ত হন এবং অল্প সম‌য়ের ম‌ধ্যে ক‌লেজ বি‌ল্ডিং, হাসপাতাল, শিক্ষার্থী ও কর্মকর্তা-কর্মচারী নিবাস নির্মাণসহ বহু‌বিধ কাজ প্রায় সম্পন্ন ক‌রেন। তাঁর একাধিক গবেষণাপত্র জাতীয় ও আন্তর্জাতিক জার্নালে প্রকাশিত হয়েছে।
তিনি ২৪ ডি‌সেম্বর, ২০১৫, বৃহস্প‌তিবার মাত্র ৫৫ বছর বয়সে হৃদ‌রো‌গে আক্রান্ত হ‌য়ে মৃত্যুবরণ ক‌রেন।
অধ্যাপক ডা. মনছুর খলীল বাংলাদেশ এনাটমিক্যাল সোসাইটির আজীবন সদস্য ছিলেন।
তাঁর স্মর‌ণে কি‌শোরগঞ্জ শহীদ সৈয়দ নজরুল ইসলাম মে‌ডি‌কেল ক‌লে‌জের পাঠাগার ও এক‌টি ছাত্র হো‌স্টে‌লের নামকরণ করা হ‌য়ে‌ছে।
চট্টগ্রাম মেডিকেল কলেজে তাঁর নামে 'প্রফেসর ডা. মনছুর খলীল বোনস লাইব্রেরী' স্থাপন করা হয়েছে।
এছাড়া সম্মিলিত নাগরিক ফোরাম, কিশোরগঞ্জ তাঁকে 'জ্যোতির্ময় কিশোরগঞ্জ ২০১৬' পুরস্কারে ভূষিত করে।
ওহিগাঙ

বৌদ্ধদের ধর্মীয় উৎসবগুলো মধ্যে একটি; বিশেষ করে কিছু জাপানি সম্প্রদায় শরৎ ও বসন্ত উভয় বিষুবে এটি পালন করে। সপ্তাহব্যাপী এ উৎসবটি জাপানের প্রায় সকল বৌদ্ধ মঠে পালন করতে দেখা যায়। উৎসবটি বিষুবের তিন দিন পূর্বে শুরু হয়ে বিষুবের পরবর্তী তিন দিন পর্যন্ত চলে।
অষ্টম শতকের শোমু সাম্রাজ্যের সময় থেকে বিষুবের আগমন ঘোষণাকারী মোলায়েম আবহাওয়ার শুরুর পর থেকে এ ঐতিহ্য পালনের রেওয়াজ চলে আসছে। যেসব মানুষ সাধারণত ক্ষেতে কাজ করত তারা এ উপলক্ষে নিজেদের রীতিনিতির মূল্যায়ন এবং বৌদ্ধধর্ম অনুসরণের এক নতুন প্রচেষ্টা গ্রহণে অনেক অবসর সময় পেত। নির্দিষ্ট বৌদ্ধ ঐতিহ্য বা রীতিনীতির আলোকে জাপানি বৌদ্ধ মন্দিরগুলোতে এবং জাপানি মন্দিরগুলোর বাইরে অন্যত্রও কিছু বিশেষ উপাসনা পদ্ধতি আজকাল প্রায়ই দেখা যায়।
ব্যুৎপত্তিগতভাবে ওহিগাঙ শব্দটি "সানজু নদীর ওপাড়" রূপক শব্দগুচ্ছ থেকে এসেছে জাপানি বৌদ্ধ ঐতিহ্য অনুসারে যা ইহজীবন থেকে পারলৌকিক জীবনের পার্থক্য নির্দেশ করে। এটাও বলা হয় যে, ওহিগাঙ শব্দটি সংস্কৃত থেকে উৎপত্তি লাভ করেছে যার অর্থ "নির্বাণ লাভ"। আবার প্রাচীনকালে বৌদ্ধ দর্শন অনুসারে জ্ঞানার্জনের পথকে সুদূর পাড়ে ভ্রমণের সাথেও তুলনা করা হত। শব্দটি দ্বারা বৈশ্বিক বিশ্বকে ত্যাগের মাধ্যমে বোধির পরম অবস্থা অর্জনকে বোঝানো হলেও শব্দটি আদতে পূর্বপুরুষের সমাধি পরিদর্শনের একটি রেওয়াজে রূপান্তরিত হয়েছে। সমাধি পরিদর্শনের রীতিটি বৌদ্ধ ও শীন্টো ধর্মের সংমিশ্রণ বলে মনে করা হয়।
"ওবন (お盆)" এর মত এ উৎসবেও জাপানিরা তাদের পূর্বপুরুষদের উদ্দেশ্যে শ্রদ্ধা নিবেদনের জন্য নিজ শহরে ফিরে আসে। এ সময় পূর্বপুরুষদের সমাধিস্থানগুলো পরিষ্কার পরিচ্ছন্ন করে খাদ্য ও ফুল নিবেদন করা হয় এবং প্রার্থনা ও বৌদ্ধ মন্ত্রের আবৃতি করা হয়। ওহিগাঙ উপলক্ষে সারা জাপানে ছুটি পালিত হয়। ফলে ব্যবসা-বাণিজ্য বন্ধ হয়ে যায়।
ওয়ালিউর রহমান ভূঁইয়া

ওয়ালিউর রহমান ভূঁইয়া (ওবিই) একজন বাংলাদেশী ব্যবসায়ী ও ব্রিটিশ সাম্রাজ্যের কর্মকর্তা।
ওয়ালিউর রহমান ভূঁইয়া আগস্ট, ২০১১ সাল থেকে রবি আজিয়াটা লিমিটেডের উপদেষ্টা। ভূঁইয়া ১৯৯৯ থেকে মে ২০১১ পর্যন্ত লিন্ডা বাংলাদেশ লিমিটেডের ব্যবস্থাপনা পরিচালক ও কান্ট্রি হেড ছিলেন। লিন্ডা বাংলাদেশ ১৯৫০-এর দশকে বাংলাদেশে প্রথম বিনিয়োগকারী একটি ব্রিটিশ সংস্থা যা শিল্প ও চিকিৎসা গ্যাস উৎপাদন ও সরবরাহের জন্য বাংলাদেশে বিনিয়োগ করেছিলেন। বাংলাদেশের বাজারে প্রবেশের জন্য প্রথম যুক্তরাজ্যের বিনিয়োগকারীদের একজন হলেন ওয়ালিউর। বাংলাদেশে ব্রিটিশ হাই কমিশনারের বরাত বিওসি এবং ওয়ালিউর ভূইয়া বাণিজ্যিক ও সামাজিকভাবে যথেষ্ট অবদান রেখেছেন। আজ অবধি এই সংস্থা দায়বদ্ধ বিনিয়োগকারী হিসাবে কাজ করছে।
জনাব ওয়ালিউর রহমান ভূঁইয়া ব্যবসায়ী সম্প্রদায়ের একজন সক্রিয় সদস্য ।চট্টগ্রাম স্টক এক্সচেঞ্জ, আন্তর্জাতিক চেম্বার অফ কমার্স এবং বাংলাদেশ এমপ্লয়ার্স ফেডারেশনের বোর্ডগুলিতে তিনি কাজ করেছেন। তিনি বাংলাদেশের বিদেশি বিনিয়োগকারীদের চেম্বার অব কমার্স অ্যান্ড ইন্ডাস্ট্রির (এফআইসিসিআই) সভাপতি ছিলেন (১৯৯৯ - ২০০৩)। তাকে বাংলাদেশ, ব্রিটেন এবং ব্যবসায়ী সম্প্রদায়ের একজন রাষ্ট্রদূত হিসাবে বিবেচনা করা হয়। 
২০০৭ সালে ভূঁইয়াকে যুক্তরাজ্য-বাংলাদেশ ব্যবসায়িক সম্পর্ক জোরদার করার জন্য অর্ডার অফ দ্য ব্রিটিশ এম্পায়ার (ওবিই) এর সম্মানসূচক কর্মকর্তা হিসেবে নিযুক্ত করা হয়। 
ওবিই ২ জুলাই ১৯৫২ সালে জন্মগ্রহণ করেন। ভূঁইয়া সাজেদা রহমানের সাথে বিবাহবন্ধনে আবদ্ধ হন এবং তাদের এক কন্যা ও এক পুত্র রয়েছে।
হলাহল

হলাহল () অথবা কালকূট (), যার আক্ষরিক অর্থ "কালো বর্ণের বস্তু" বা "সময়ের ধাঁধা হলো হিন্দু পুরাণে বর্ণিত একপ্রকার ভয়ংকর জীবন ধ্বংসকারী বিষ বা গরল। হিন্দু পুরাণ অনুসারে পারষ্পরিক আলোচনার পরে দেবতা ও অসুররা মন্দার পর্বতকে মন্থনদণ্ড করে এবং নাগরাজ বাসুকীকে মন্থনরজ্জু করে সঞ্জীবনী অমৃত লাভের আশায় ক্ষীরসাগর বা সমুদ্রমন্থন শুরু করে৷ ১৪ প্রকারের বিভিন্ন রত্ন সমুদ্রমন্থন থেকে আহরিত হয় এবং সেগুলো মন্থনকারী দুইপক্ষ দেবতা ও অসুরদের মধ্যে বণ্টিত হয়। কিন্তু অমৃত লাভের পূর্বেই সমুদ্রমন্থন থেকে হলাহল উত্থিত হয়। হলাহলের বিষাক্ত কালো ধোঁয়া দেবতা ও অসুর উভয় পক্ষই আহত হয়ে পড়ে। যেহেতু কেউ বিষের প্রতিক্রিয়া সহ্য করতে সমর্থ নয়, তাই তারা প্রথমে দেব ব্রহ্মার কাছে সাহায্য প্রার্থনা করে। ব্রহ্মা তাদেরকে পরামর্শ দিলেন, তারা যেন মহাদেবের কাছে সাহায্য প্রার্থনা করে। তখন উভয় পক্ষ কৈলাস পর্বতে গিয়ে ভগবান শিবের হলাহল বা কালকূট বিষ থেকে সৃষ্টিকে বাঁচানোর সহায়তা নিবেদন করে। শিব সমস্ত বিষ পান করতে চাইলেন এবং তা পান করেন। কিন্তু তার পত্নী দেবী পার্বতী তার স্বামী শিবের গলায় জড়িয়ে ধরলেন যাতে হলাহল শিবের সারা শরীরে ছড়িয়ে না পড়ে। এরফলে দেবী পার্বতীর আরেক নাম হয় বিষকণ্ঠ (যার অর্থ যিনি গরলকে শিবের গলায় আটকে রাখেন। এই বিষের ফলে শিবের কণ্ঠ নীল বর্ণ ধারণ করে, এতে শিবের এক নাম হয় নীলকণ্ঠ (যার কণ্ঠ নীল)।
মন্থনের ফলে চৌদ্দ প্রকার রত্ন সমুদ্রের থেকে উঠে আসে, যার মধ্যে অধিকাংশ রত্নই দেবতারা তাদের নিজেদের হস্তগত করে৷ এর বিপক্ষে মন্থন চলাকালীন অসুররা দেবতাদের সাথে যথেষ্ট প্রতারণাও করেছিলেন৷ এ প্রক্রিয়ায় অমৃত উঠে আসার আগেই হলাহল তৈরী হয়, যা উভয়পক্ষকেই ক্ষতিগ্রস্ত করে৷ বিষের মারণাত্মকতার সাথে টিকে থাকতে না পেরে দেব ও অসুর উভয় পক্ষেরই অনেকে শ্বাসকষ্টে মূর্চ্ছিত হন৷
আবার অন্যান্য একাধিক গ্রন্থে বর্ণিত রয়েছে যে, হলাহল সমুদ্রমন্থনে নয় বরং মন্থন রজ্জু হিসাবে ব্যবহৃত নাগরাজ বাসুকীনাগই অত্যধিক ঘুর্ণন ও দেবাসুরের অবিরত টানাটানির কারণে ঐ বিষোদ্গার করে৷ ফলে দেবতা এবং অসুররা বেশ আতঙ্কিত হন কারণ অমৃত প্রাপ্তির পূর্বেই এরকম মারণ বিষ সমস্ত সৃৃষ্টিকে বিনাশ করার ক্ষমতা রাখে৷
উদ্গীরীত বিষের তেজে দেবতা এবং অসুররা বেশ আতঙ্কিত হয়েছিলেন কারণ অমৃত প্রাপ্তির পূর্বেই এরকম মারণ বিষ সমস্ত সৃৃষ্টিকে বিনাশ করার ক্ষমতা রাখে৷ দেবগণ তখন ভগবান শিবের দ্বারস্থ হন এবং আত্মরক্ষার নিবেদন জানান৷ শিব তখন ত্রিভূবন রক্ষার্থে ঐ বিষ পান করলে তার কণ্ঠ নীল হয়ে ওঠে এবং এজন্য তিনি "নীলকণ্ঠ" নাম পান৷
ইমন আহমেদ

ইমন আহমেদ একজন বাংলাদেশী ক্রিকেটার। ২০০৮ সালের অক্টোবরে ঢাকা বিভাগের হয়ে তিনি আত্মপ্রকাশ করেন। তিনি ২০০৮/০৯ মৌসুম থেকে ২০০৯/১০ মৌসুম পর্যন্ত ৮ টি প্রথম-শ্রেণীর ম্যাচ খেলেছিলেন, পাশাপাশি ২০০৯/১০ মৌসুমে একটি টি-টোয়েন্টি ম্যাচও খেলেছেন।
বুওয়াত

বুওয়াত (بواط) জুহায়নাহ পর্বতের নিকটবর্তী রাদওয়া অঞ্চলে অবস্থিত। এটা সিরিয়ার দিকে কুরাইশ ব্যবসায়ীদের ব্যবহৃত একটি ক্যারাভান পথ।
ইসলামের নবী মুহাম্মদ স. এই অঞ্চলে একটি সামরিক অভিযান পরিচালনা করেন যা বুওয়াত অভিযান নামের পরিচিত।
সমকালীন শিল্পকলা জাদুঘর - মোঁসোরো প্রাসাদ

সমকালীন শিল্পকলা জাদুঘর - মোঁসোরো প্রাসাদ, শ্যাতু দ্য মোঁসোরো - সমকালীন শিল্পকলা জাদুঘর ( ; ) ফ্রান্সের মোঁসোরো শহরে অবস্থিত একটি শিল্পকলা জাদুঘর। শহরের কেন্দ্রভাগের এই বিশিষ্ট স্থাপনাটি লোয়ার নদীর বাম তীরে। শ্যাতু দ্য মোন্তসরুঁ সমকালীন শিল্পকলা জাদুঘর মোঁসোরো প্রাসাদ অবস্থিত।
বাংলাদেশের মুক্তিযুদ্ধের সামরিক পরিকল্পনা

১৯৭১ সালে বাংলাদেশের মুক্তিযুদ্ধের আগে, পূর্ব পাকিস্তানে ভারতের বড় আকারের সামরিক পদক্ষেপ নেওয়ার কোনও পরিকল্পনা ছিল না। ১৯৬২-এর চীন-ভারত যুদ্ধের পর থেকে, ভারতীয় সেনা পূর্ব কমান্ডের প্রাথমিক লক্ষ্য ছিল ভারতের উত্তর ও পূর্ব সীমান্ত, শিলিগুড়ি করিডোর রক্ষা করা এবং মিজোরাম, নাগাল্যান্ড, মণিপুরে বিদ্রোহী এবং পশ্চিমবঙ্গে নকশালদের বিরুদ্ধে লড়াই করা।
১৯৪৮ সাল থেকে বেশিরভাগ পাকিস্তানি সশস্ত্র বাহিনী পশ্চিম পাকিস্তানে অবস্থান করছিল এবং পূর্ব পাকিস্তান সম্পর্কে সেনাবাহিনীর কৌশলগত ভূমিকা ছিল পশ্চিম পাকিস্তানে ভারতকে পরাজিত না করা পর্যন্ত সেখানে ভূমিকা রাখা। পাকিস্তান সেনাবাহিনী পূর্ব কমান্ড শেষ পর্যন্ত যমুনা, পদ্মা ও মেঘনা দ্বারা বেষ্টিত অঞ্চল বৃত্তাকার ঢাকা বরাবর তাদের বাহিনীকে কেন্দ্র করে ঢাকাকে শেষ রক্ষার পরিকল্পনা করেছিল।
ভারতীয় সেনাবাহিনী ১৯৬৫ সাল থেকে পূর্ব পাকিস্তানে অবস্থানরত পাকিস্তানি বাহিনীর সাথে সমতা বজায় রেখেছিল এবং ১৯৭১ সালে পশ্চিমবঙ্গে একটি সাঁজোয়া ব্রিগেড এবং একটি পদাতিক ডিভিশন মোতায়েন করেছিল। মিজোরাম, মণিপুর এবং নাগাল্যান্ডে পূর্বাঞ্চলের অন্যান্য কমান্ড ইউনিট মোতায়েন করা হয়েছিল। পূর্বাঞ্চলীয় কমান্ডের ৪টি প্রশাসনিক ইউনিট ছিল: বেঙ্গল এরিয়া কর্পস (নবম বিভাগ এবং অন্যান্য ইউনিট), থার্টি থ্রি কর্পস (তৃতীয় সাঁজোয়া ব্রিগেড, ১৭তম, ২৭তম, ও ২০তম পর্বতমালা বিভাগ) শিলিগুড়ি করিডোর পাহারা দেওয়ার পাশাপাশি পাশাপাশি প্রয়োজনে সিকিম এবং ভুটানের সুরক্ষাও নিশ্চিত করা, ১০১ কমিউনিকেশন জোন (কোন যুদ্ধ শাখা ছিল না, ছিল প্রশাসনিক শাখা, যা ৩৩ ও ৪ কর্পস মধ্যবর্তী এলাকায় পরিচালনা করা হত), ৪ কর্পস (২য়, ৫তম, ২৩তম, ৫৭তম, ৮৭তম এবং ৮ম পর্বত বিভাগ) যা আসাম, অরুণাচল, মনিপুর, মিজোরাম, ত্রিপুরা ও নাগাল্যান্ডের নিরাপত্তা নিশ্চিত করে।
মেজর জেনারেল রও ফরমান আলী এবং লেঃ জেনারেল সাহাবজাদা ইয়াকুব খান বাঙালি নাগরিকদের বিরুদ্ধে সামরিক অভিযান পরিচালনার বিরোধিতা করার প্রধান কারণ ছিল ভারতীয় আক্রমণের ভয়, যা পাকিস্তান সেনাবাহিনী ১৯৭১ সালের মার্চ মাসে সামনা করতে প্রস্তুত ছিল না।
বাংলাদেশ-ভারত সীমান্ত সংঘর্ষ

২০০১ সালের এপ্রিল মাসের তৃতীয় সপ্তাহে বাংলাদেশ রাইফেলস (বর্তমান বিজিবি) ও ভারতের বর্ডার সিকিউরিটি ফোর্স (বিএসএফ) মধ্যে সংঘর্ষ ঘটে। যা দুই দেশের মধ্যকার দুর্বলভাবে চিহ্নিত আন্তর্জাতিক সীমান্তে সংগঠিত হয়েছিল। ২০০১ সালের ১৫ এবং ১৬ এপ্রিল সিলেট সীমান্তে পদুয়ায় এবং ১৯ এপ্রিল পুনরায় পদুয়া সীমান্তে ভারতীয় বিএসএফের সাথে বিডিআরের সশস্ত্র সংঘর্ষ হয়। এই তিনটি যুদ্ধেই বাংলাদেশের সে সময়ের বিডিআরের জোয়ানরা বিজয় অর্জন করে। ১৯৭১ সালের পর থেকে বাংলাদেশের অধ্যুষিত এলাকা পাদুয়ায় বিএসএফ নানা অবৈধ কর্মকাণ্ড চালিয়েছে বলে বাংলাদেশ অভিযোগ করে আসছিলো। সর্বশেষে বিএসএফ সেখানে অবৈধভাবে রাস্তা নির্মাণের কাজ শুরু করে। কিন্তু আন্তর্জাতিক আইন এবং ভারত-বাংলা সীমান্ত চুক্তি অনুযায়ী সেখানে রাস্তা বানানো আইন পরিপন্থি কাজ। বাংলাদেশ বারবার নিষেধ করা সত্ত্বেও তারা রাস্তা বানানোর কাজ চালাতে থাকে। এমতাবস্থায় তৎকালীন বিডিআর (বর্তমান বিজিবি) পাদুয়া দখল করে নেয়। এই ঘটনার ২ দিন পর পাদুয়া থেকে ৮০০ কি.মি. দূরে বাংলাদেশের সীমান্তে ঢুকে বিডিআরের বারইবাড়ি ঘাঁটিতে ভারি অস্ত্রসহ হামলা চালায় বিএসএফ। কিছুক্ষণ পর বিডিআর পাল্টা আক্রমণ শুরু করলে যুদ্ধ শুরু হয়। প্রায় ২ দিন ব্যাপী এই যুদ্ধে দুই বাংলাদেশি বিডিআর সদস্য নিহত হন এবং এর বিপরীতে ১৮ জন বিএসএফ সদস্য নিহত হন বলে ঢাকা থেকে জানানো হয়। পরবর্তীতে দিল্লি এবং ঢাকার মধ্যস্থতায় বিষয়টি মীমাংসিত হয় এবং যুদ্ধ সমাপ্তি লাভ করে।
২০০১ সালের ১৮ এপ্রিল কুড়িগ্রামের রৌমারীতে ভারত ও বাংলাদেশের মধ্যে আবার সীমান্ত যুদ্ধ ঘটে। এই যুদ্ধে ১৮ জন ভারতীয় সীমান্ত রক্ষী বাহিনী মারা যায়। কুড়িগ্রামের রৌমারী সীমান্তের গ্রাম বড়াইবাড়িতে এই সংঘর্ষের পর বাংলাদেশ-ভারত সম্পর্ক এক কঠিন সংকটের মুখে পড়ে। ভোররাত থেকে যুদ্ধ শুরু হয়ে টানা ছয়ঘণ্টা যুদ্ধ চলার পর ভারতীয় বাহিনী পিছু হটে। ওই সময় দুই দেশের সীমান্ত রক্ষী বাহিনীর উচ্চ পর্যায়ে জরুরী কথাবার্তা চলছিল। কিন্তু তাতেও সংঘর্ষ থামেনি। ভারতীয় সীমান্ত রক্ষী বাহিনীর বহু সদস্য নিহত হওয়ার পরই কেবল তারা পিছু হটে। এই যুদ্ধে তিনজন বিজিবি সদস্য মারা যায়। তারা হলেন নায়েক সুবেদার ওয়াহিদুজ্জামান, সিপাহী মাহফুজার রহমান ও সিপাহী আব্দুল কাদের।
২০০৫ সালের ১৬ এপ্রিল আখাউড়া উপজেলার বাংলাদেশ–ভারত সীমান্তের হীরাপুর গ্রামের সীমান্ত পিলার ২০২২/৩ এস এর নিকটে দুই দেশের মধ্যে সীমান্ত যুদ্ধ ঘটে। ২০/২৫ জন সশস্ত্র বিএসএফ সদস্য এবং ৬০/৭৫ জন ভারতীয় নাগরিক সেদিন বাংলাদেশ সীমানার ৩০০ গজ ভেতরে হীরাপুর গ্রামে প্রবেশ করে। বিএসএফ ও ভারতীয় নাগরিকরা হিরাপুর গ্রামে ব্যাপক লুটতরাজ শুরু করে। গ্রামবাসী বাধা দিলে বিএসএফ গুলি করে। তখন উপস্তিত বিডিআর সদস্যদের সাথে গ্রামবাসী বিএসএফ এর সাথে সম্মুখ সংঘর্ষে জড়িয়ে পড়ে। বিডিআর ও বিএসএফ এর মধ্যে সামনা-সামনি প্রায় ৪/৫ ঘণ্টা তীব্রভাবে গুলি বিনিময় হয়। এই যুদ্ধে বিএসএফ এর কোম্পানী কমান্ডার, এ্যাসিটেন্ট কমান্ড্যান্ট শ্রী জীবন কুমার গুলিবিদ্ধ হয়ে নিহত হন। এছাড়া কনষ্টেবল কে কে সুরেন্দার গুলিবিদ্ধ হয়। শেষে বিএসএফ কোম্পানী কমান্ডারের লাশ ও আহত কনষ্টেবলকে ফেলে রেখে বাংলাদেশের ভূমি ত্যাগ করতে বাধ্য হয়। পরবর্তীতে গণপ্রজাতন্ত্রী বাংলাদেশ সরকার বীরত্বপূর্ণ কাজের স্বীকৃতি স্বরূপ ২ জনকে বাংলাদেশ রাইফেলস পদক, ৩ জনকে প্রেসিডেন্ট রাইফেলস পদক খেতাবে ভূষিত করেন। এটিই হলো বিডিআর এর সর্বোচ্চ সম্মান পদক। এছাড়া ৮ জনকে ডিজি’র কমেনডেশন মেডেল প্রদান করা হয়। ২৪ শে ফেব্রুয়ারি ২০০৯ সালে গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা কর্তৃক রাইফেলস সপ্তাহ- ২০০৯ প্যারেড শেষে আনুষ্ঠানিকভাবে বিডিআর এর সর্বোচ্চ পদক “বাংলাদেশ রাইফেলস্ পদক” (বিআরএম) দেওয়া হয়।
অনুভা গুপ্ত

অনুভা গুপ্ত (২৭ ডিসেম্বর ১৯২৯ - ১৪ জানুয়ারি ১৯৭২) ছিলেন একজন ভারতীয় বাঙালি অভিনেত্রী। তিনি বাংলা চলচ্চিত্রে তার কাজের জন্য পরিচিত। তিনি "হাঁসুলী বাঁকের উপকথা" চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে ২৬তম বার্ষিক বিএফজেএ পুরস্কার লাভ করেন।
অনুভা গুপ্ত ১৯৩০ সালে ব্রিটিশ ভারতের দিনাজপুরে জন্মগ্রহণ করেন। শৈশব থেকেই তার নাচ ও সংগীতের প্রতি আগ্রহ ছিল। তিনি প্যারি চরণ বালিকা বিদ্যালয় এবং শান্তিনিকেতনে পড়াশোনা করেছিলেন।
সংগীত পরিচালক রবীন চট্টোপাধ্যায় তাকে চলচ্চিত্রের সাথে পরিচয় করিয়ে দেন, অনুভা গুপ্ত বাংলা চলচ্চিত্রে প্লেব্যাক গায়িকা হিসাবে যোগদান করেন। অভিনেত্রী হিসাবে তার প্রথম চলচ্চিত্র ছিল "সমর্পণ" যা ১৯৪৯ সালে মুক্তি পায়। তিনি রূপালি পর্দার সমান্তরালে দাপটের সঙ্গে থিয়েটারে অভিনয় করেছিলেন। কবি, রত্নদীপ, চাঁপাডাঙ্গার বউ, হাঁসুলি বাঁকের উপকথা চলচ্চিত্রে তার অভিনয় তাকে একজন প্রতিষ্ঠিত চলচ্চিত্র অভিনেত্রী বানায় এবং তিনি পাঁচ বছরের মধ্যেই তিনি শীর্ষ বাঙালি অভিনেত্রীদের একজন হিসেবে জায়গা করে নেন। তিনি "অভিযান" ও "কাঞ্চনজঙ্ঘা" চলচ্চিত্রে সত্যজিৎ রায়ের সাথেও কাজ করেছিলেন। গুপ্ত প্রথমে ফুটবলার অনিল দেকে বিবাহ করেন। তার দ্বিতীয় বিবাহ হয়েছিল প্রখ্যাত অভিনেতা রবি ঘোষের সাথে।
এরিক জে. অ্যাডামস

এরিক জে. অ্যাডামস হলেন একজন মার্কিন চিত্রনাট্যকার, প্রযোজক ও ঔপন্যাসিক। তিনি ২০১০ সালে "মাই সুইসাইড" শিরোনামের একটি চলচ্চিত্রে প্রযোজক ও চিত্রনাট্যকার হিসেবে কাজ করেছিলেন যেটি বার্লিন আন্তর্জাতিক চলচ্চিত্র উৎসবে ক্রিস্টাল বিয়ার জিতেছিল।
এরিক জে. অ্যাডামস ২০০৯ সালের প্রামাণ্যচিত্র "টু সেভ আ চাইল্ড" এ কাহিনিকার ও পরিচালক হিসেবে কাজ করেছিলেন এবং ২০১৫ সালে মুক্তিপ্রাপ্ত "সুপ্রিম্যাসি" চলচ্চিত্রে প্রযোজক ও চিত্রনাট্যকার হিসেবে কাজ করেছিলেন। তিনি বাংলাদেশ যুক্তরাষ্ট্র যৌথ প্রযোজনায় নির্মিত চলচ্চিত্র "নাইমার রঙ" চলচ্চিত্রটি প্রযোজনার সাথে যুক্ত ছিলেন যেটি ২০২০ সালে মুক্তি পাবে। এছাড়াও তিনি "বার্ডল্যান্ড", "প্লট টুইস্ট", "লস অব ইনোসেন্স" সহ ছয়টি বই লিখেছেন।
লেনক্স বাটলার

লেনক্স স্টিফেন বানি বাটলার (; জন্ম: ৯ ফেব্রুয়ারি, ১৯২৯ - মৃত্যু: ১ সেপ্টেম্বর, ২০০৯) ত্রিনিদাদ ও টোবাগোর পোর্ট অব স্পেনের উডব্রুক এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন লেনক্স বাটলার।
১৯৪৮-৪৯ মৌসুম থেকে ১৯৫৫-৫৬ মৌসুম পর্যন্ত লেনক্স বাটলারের প্রথম-শ্রেণীর খেলোয়াড়ী জীবন চলমান ছিল।
লেনক্স বানি বাটলার সংক্ষিপ্ত সময়ের জন্যে প্রথম-শ্রেণীর ক্রিকেটে পদচারণ করেছিলেন। ফাস্ট-মিডিয়াম বোলার হিসেবে ত্রিনিদাদ দলের অনিয়মিত সদস্যের মর্যাদাপ্রাপ্ত হন। ১৯৫৪-৫৫ মৌসুমে সফররত অস্ট্রেলীয় একাদশের বিপক্ষে প্রস্তুতিমূলক খেলায় ৫/৮৯ পান। এটিই তার সমগ্র প্রথম-শ্রেণীর খেলোয়াড়ী জীবনে একমাত্র পাঁচ-উইকেট লাভের ঘটনা ছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লেনক্স বাটলার। ১১ এপ্রিল, ১৯৫৫ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
প্রস্তুতিমূলক খেলায় সুন্দর ক্রীড়ানৈপুণ্য প্রদর্শনের স্বীকৃতিস্বরূপ পোর্ট অব স্পেনে সফরকারী অস্ট্রেলিয়ার বিপক্ষে সিরিজের দ্বিতীয় টেস্টে অংশগ্রহণের জন্যে মনোনীত হন। তবে, ব্যাটসম্যানদের উপযোগী পিচে তার বোলিং তেমন সুবিধা পায়নি। অস্ট্রেলিয়া ৬০০/৯ তুলে ইনিংস ঘোষণা করে। পরবর্তী টেস্টে তাকে আর দলে রাখা হয়নি।
এরপর তিনি আর একটিমাত্র প্রথম-শ্রেণীর ক্রিকেটে অংশ নিয়েছিলেন। পরবর্তী মৌসুমে ঐ খেলাটি ত্রিনিদাদ বনাম ইডব্লিউ সোয়ানটন একাদশের মধ্যে সম্পন্ন হয়েছিল।
১ সেপ্টেম্বর, ২০০৯ তারিখে ৮০ বছর বয়সে অ্যান্টিগুয়ায় লেনক্স বাটলারের দেহাবসান ঘটে।
আকবরনামা

আকবরনামা (ফার্সি: اکبرنامه; অর্থঃ "আকবরের বই") হলো খ্রিষ্টীয় ষোড়শ শতকের মুঘল সম্রাট আকবরের প্রধানমন্ত্রী আবুল ফজল ইবন মুবারক কর্তৃক ফার্সি ভাষায় রচিত একটি জীবনী গ্রন্থ যাতে সম্রাট আকবরের জীবন ও সেই সময়ের সার্বিক চিত্র ফুটে উঠেছে। তিন খণ্ডে রচিত এই সুবিশাল গ্রন্থটির তৃতীয় খন্ডটি আইন-ই-আকবরি নামে পরিচিত যা সম্রাট আকবরের প্রশাসনের বিস্তারিত বর্ণনাসমৃদ্ধ একটি নথি হিসাবে সর্বসাধারণে সুবিদিত এবং ভারতীয় উপমহাদেশের ইতিহাস সম্পর্কিত তথ্য প্রাপ্তির উত্‌স হিসাবে আকবরনামাকে সর্বোত্তম বলে গণ্য করা হয়।
এই গ্রন্থটি আকবরের নির্দেশে তার দরবারে থাকা নবরত্নের অন্যতম রত্ন ঐতিহাসিক আবুল ফজল সাত বছরে এই গ্রন্থটি রচনা করেন যাতে সম্রাটের দরবারে থাকা ৪৯ জন চিত্রকরের দ্বারা অঙ্কিত অসংখ্য চিত্র রয়েছে লিখিত বিবরণের সাথে দলিল হিসাবে যেগুলো ১৫৯২ হতে ১৫৯৪ সালের মধ্যে আঁকা হয়।
আবুল ফজল ১৬০২ সালে নিহত হওয়ায় তখন থেকে ১৬০৫ সাল সময়ের ঘটনাবলী ইনায়েতউল্ল্যা লেখেন।
আকবরনামা তিন খণ্ডে বিভক্ত, যার প্রথম খণ্ডে রয়েছে তিমুর বংশের ইতিহাস, বাবুর ও হুমায়ুনের রাজত্বকাল এবং দিল্লির শূর বংশের সুলতানদের বিবরণ; দ্বিতীয় খণ্ডে আকবরের রাজত্বের ছেচল্লিশতম বছর পর্যন্ত ঘটনাবলির বিস্তৃত বিবরণ; এবং তৃতীয় খণ্ডে আকবরের সাম্রাজ্যে প্রচলিত বিধিবিধান ও সংশ্লিষ্ট বিষয়াবলি বর্ণিত আছে যা আইন-ই-আকবরী নামে পরিচিত।
হানিফ পাঠান

মুহম্মদ হানিফ পাঠান (৬ এপ্রিল ১৯০১ - ১৯৮৯) ছিলেন একজন লোকসাহিত্য সংগ্রাহক ও গবেষক। তিনি বাংলাদেশের প্রাচীন দুর্গনগরী ও প্রত্নতাত্ত্বিক স্থান উয়ারী-বটেশ্বরকে জনসমক্ষে তুলে ধরার জন্য সর্বাধিক পরিচিত। তিনি বাংলাদেশের সর্বোচ্চ সংখ্যক প্রবাদ সংগ্রহ ও মূল্যায়ন করেছেন।
হানিফ পাঠান ১৯০১ সালের ৬ এপ্রিল (২৩ চৈত্র ১৩০৭ বঙ্গাব্দ) ঢাকা জেলার রায়পুরা থানার দেওয়ানচর গ্রামে মাতুলালয়ে জন্মগ্রহণ করেন। তার পৈতৃক নিবাস ছিল বর্তমান নরসিংদী জেলার বেলাবো উপজেলার বটেশ্বর গ্রামে। তার পুত্রের নাম হাবিবুল্লাহ পাঠান, তিনিও একজন লোকসাহিত্য সংগ্রাহক ও গবেষক। হানিফ ১৯২১ সালে ঢাকা নর্মাল স্কুল থেকে নর্মাল পরীক্ষায় উত্তীর্ণ হন। এরপর তিনি স্কুল শিক্ষক হিসেবে কর্মজীবন শুরু করেন এবং মৃত্যুর পূর্ব পর্যন্ত শিক্ষকতা পেশায় জড়িত ছিলেন।
হানিফ লোকসাহিত্যের প্রতি তার ব্যক্তিগত আগ্রহ থেকে এ বিষয়ে জ্ঞান অর্জন ও গবেষণা শুরু করেন। ১৯৩০-এর দশকের শুরুতেই হানিফ উয়ারী-বটেশ্বর অঞ্চলের প্রত্নতাত্ত্বিক গুরুত্ব অনুধাবন করে তা নিয়ে গবেষণা শুরু করেন ও তা প্রচারের উদ্যোগ গ্রহণ করেন। ১৯৩৩ সালে উয়ারী-বটেশ্বর অঞ্চলে শ্রমিকরা মাটির পাত্রে সঞ্চিত কিছু রূপার মুদ্রা খুঁজে পান। সেখান থেকে তিনি ২০-২৫টি মুদ্রা সংগ্রহ করেন। ১৯৫৫ সালের ৩০ জানুয়ারি তিনি দৈনিক আজাদ পত্রিকায় ‘পূর্বপাকিস্তানের প্রাগৈতিহাসিক সভ্যতা’ শিরোনামে একটি প্রবন্ধ লিখেন। এ সময় তার সঙ্গে তার পুত্র হাবিবুল্লাও গবেষণার কাজ শুরু করেন। তাদের প্রচেষ্টায় ১৯৬৬ সালে প্রথম এ অঞ্চলে প্রত্নতাত্ত্বিক জরিপ করা হয় এবং এরই প্রেক্ষিতে ২০০০ সালে উয়ারী-বটেশ্বর খননেন কাজ শুরু হয়।
হানিফ ‘বটেশ্বর প্রত্ন সংগ্রহশালা ও গ্রন্থাগার’ নামে একটি জাদুঘর প্রতিষ্ঠা করেন। জাদুঘরে তিন হাজার বছরের বিভিন্ন সরঞ্জাম ছাড়াও এ অঞ্চলে প্রাপ্ত বিভিন্ন প্রত্নতাত্ত্বিক নিদর্শন রয়েছে। এছাড়াও রয়েছে দুষ্প্রাপ্য বই, ঐতিহাসিক সাময়িকী ও স্মারক।
হানিফ পাঠান লোকসাহিত্য নিয়ে বেশ কিছু পুস্তক প্রকাশ করেছেন। তার মধ্যে ‍উল্লেখযোগ্য হল:
চট্টগ্রাম পালি কলেজ

চট্টগ্রাম পালি কলেজ হলো বাংলাদেশের একটি বিশেষায়িত বৌদ্ধধর্মীয় শিক্ষাপ্রতিষ্ঠান। এখানে বৌদ্ধধর্ম এবং পালি ভাষা শিক্ষা দেওয়া হয়। কলেজটি ১৯৩৯ সালে চট্টগ্রামে প্রতিষ্ঠিত হয়। এটি একটি অবৈতনিক শিক্ষাপ্রতিষ্ঠান।
কলেজটি বাংলাদেশের দক্ষিণাঞ্চলের বৃহত্তম শহর চট্টগ্রামের বৌদ্ধমন্দির সড়কস্থ এনায়েত বাজার এলাকায় অবস্থিত। 
চট্টগ্রাম পালি কলেজের প্রতিষ্ঠাতা অধ্যক্ষ ছিলেন অগ্গমহাপণ্ডিত ধর্মবংশ মহাস্থবির। প্রতিষ্ঠা বছরেই তিনি মারা যান। তার মৃত্যুর পর নতুন অধ্যক্ষ হিসেবে দায়িত্ব গ্রহণ করেন পণ্ডিত দীপঙ্কর শ্রীজ্ঞান মহাথের। তিনি আমৃত্যু এ কলেজের অধ্যক্ষ ছিলেন। তার সময়ে কলেজের অনেক উন্নয়ন কাজ ঘটে। তাই তার কর্মের স্বীকৃতিস্বরূপ কলেজের নতুন নামকরণ করা হয় ‘দীপঙ্কর পালি কলেজ’।
একটি তিনতলা ভবনের চারটি শ্রেণীকক্ষে ছাত্রদের পাঠদান করা হয়। কলেজ পরিচালনার জন্য একটি বেসরকারি ব্যবস্থাপনায় পরিচালনা পরিষদ আছে। প্রতি পাঁচ বছর পর পর পরিচালনা পরিষদ নবায়ন করার সরকারি বিধান রয়েছে। বাংলাদেশ সংস্কৃত ও পালি শিক্ষা বোর্ডের অধীনে টোল ও কলেজগুলির প্রশাসনিক ও শিক্ষা কর্মকাণ্ড পরিচালিত হয়। কলেজে একটি লাইব্রেরী রয়েছে, যার নাম ‘চিন্তামণি লাইব্রেরি’। এখানে একটি মিউজিয়ামও আছে।
ন্যূনপক্ষে এসএসসি বা সমমানের পরীক্ষায় উত্তীর্ণ ছাত্রছাত্রীরাই এ কলেজে ভর্তি হতে পারে। শিক্ষার বিষয় পালি ত্রিপিটক। ত্রিপিটকের সুত্ত বিভাগ, বিনয় বিভাগ ও অভিধম্ম বিভাগে আদ্য, মধ্য ও উপাধি শ্রেণীতে তিন বছর মেয়াদি ভিন্ন ভিন্ন কোর্স চালু আছে। যেকোনো একটি বিভাগে তিন বছর অধ্যয়ন করে পরীক্ষায় উত্তীর্ণ হলে সে বিষয়ে তাকে ‘বিশারদ’ ডিগ্রি প্রদান করা হয়। ‘উপাধি’ ডিগ্রিধারী ব্যক্তি সাধারণ শিক্ষাপদ্ধতিতে স্নাতক ডিগ্রিধারীর সমতুল্য। এরপর তারা সাধারণ বিশ্ববিদ্যালয়ে স্নাতকোত্তর শ্রেণীতে ভর্তি হতে পারে। কলেজে বর্তমানে চারজন অধ্যাপক এবং ২৫০জন শিক্ষার্থী রয়েছেন। অধ্যক্ষ পরিচালনা পরিষদের সম্পাদক হিসেবে উভয় দায়িত্ব পালন করেন।
বাংলাদেশ সংস্কৃত ও পালি শিক্ষা বোর্ড

বাংলাদেশ সংস্কৃত ও পালি শিক্ষা বোর্ড হলো একটি স্বশাসিত শিক্ষাবোর্ড, যারা বাংলাদেশে পালি এবং সংস্কৃত শিক্ষা প্রদানকারী বিভিন্ন শিক্ষাপ্রতিষ্ঠান পরিচালনা করে। এটি ঢাকার কমলাপুর ধর্মরাজিক বৌদ্ধ বিহারে অবস্থিত।
বাংলাদেশ সংস্কৃত ও পালি শিক্ষা বোর্ড ১৯১৫ সালে পশ্চিমবঙ্গের কলকাতায় বঙ্গীয় সংস্কৃত সমিতি হিসেবে প্রতিষ্ঠিত হয়েছিল। ১৯৪৭ সালে ভারত বিভাগের পরে বঙ্গীয় সংস্কৃত সমিতি তিনটি পৃথক শাখায় বিভক্ত হয়েছিল। আসামের জন্য আসাম সংস্কৃত সভা গঠন করা হয়েছিল, পূর্ব পাকিস্তানের জন্য পূর্ব পাকিস্তান সংস্কৃত সভা এবং পশ্চিমবঙ্গের জন্য বঙ্গীয় সংস্কৃত শিক্ষা সমিতি গঠিত হয়েছিল। পূর্ব পাকিস্তান সংস্কৃত সভার নাম পরিবর্তন করে পাকিস্তান সংস্কৃত এবং পালি শিক্ষা বোর্ডের নামকরণ করা হয়েছিল ১৯৬২ সালে। ১৯৭১ সালেবাংলাদেশ স্বাধীন হওয়ার পরে এর নামকরণ করা হয় বাংলাদেশ সংস্কৃত ও পালি শিক্ষা বোর্ড। এই বোর্ডের সচিবদের মধ্যে গোবিন্দ চন্দ্র দেব এবং শুদ্ধানন্দ মহাথেরোর মতো উল্লেখযোগ্য ব্যক্তিত্ব অন্তর্ভুক্ত ছিলেন। বোর্ড ১১০টি সংস্কৃত কলেজ, ৮৮ টি পালি কলেজ এবং ৫০ টি পরীক্ষা কেন্দ্রকে অনুমোদন দিয়েছে।
বাংলাদেশ সংস্কৃত ও পালি শিক্ষা বোর্ডের সবচেয়ে উল্লেখযোগ্য প্রতিষ্ঠান হলো চট্টগ্রাম পালি কলেজ। কলেজটি ১৯৩৯ সালে চট্টগ্রামে প্রতিষ্ঠিত হয়। এই কলেজের প্রতিষ্ঠাতা অধ্যক্ষ ছিলেন অগ্গমহাপণ্ডিত ধর্মবংশ মহাস্থবির। প্রতিষ্ঠা বছরেই তিনি মারা যান। তার মৃত্যুর পর নতুন অধ্যক্ষ হিসেবে দায়িত্ব গ্রহণ করেন পণ্ডিত দীপঙ্কর শ্রীজ্ঞান মহাথের। তিনি আমৃত্যু এ কলেজের অধ্যক্ষ ছিলেন। তার সময়ে কলেজের অনেক উন্নয়ন কাজ ঘটে। তাই তার কর্মের স্বীকৃতিস্বরূপ কলেজের নতুন নামকরণ করা হয় ‘দীপঙ্কর পালি কলেজ’।
দরবস্ত ইউনিয়ন, জৈন্তাপুর

দরবস্ত ইউনিয়ন বাংলাদেশের সিলেট জেলার জৈন্তাপুর উপজেলার একটি ইউনিয়ন।
শিক্ষা প্রতিষ্ঠান
বর্তমান চেয়ারম্যান- বাহারুল আলম বাহার
দ্য ক্যানসাস সিটি স্টার

দ্য ক্যানসাস সিটি স্টার () হল মিজুরির ক্যানসাস সিটি ভিত্তিক একটি সংবাদপত্র। ১৮৮০ সাল থেকে প্রকাশিত পত্রিকাটি আটটি পুলিৎজার পুরস্কার অর্জন করেছে। "দ্য স্টার" রাষ্ট্রপতি হ্যারি এস. ট্রুম্যানের কর্মজীবনে এবং তরুণ আর্নেস্ট হেমিংওয়ের লেখনীশৈলীতে প্রভাব রাখার জন্য পরিচিত।
শুরুতে এই পত্রিকাটির নাম ছিল "দ্য ক্যানসাস সিটি ইভনিং স্টার"। এটি ১৮৮০ সালের ১৮ই সেপ্টেম্বর প্রতিষ্ঠিত হয়। উইলিয়াম রকহিল নেলসন ও স্যামুয়েল ই. মর্স এটি প্রতিষ্ঠা করেন। তার দুজন সংবাদপত্রটি বিক্রি করে মিজুরি চলে আসেন। তখন সংবাদপত্রটির নাম হয় "ফোর্ট ওয়েন নিউজ সেন্টিনেল"।
মর্স দেড় বছরের মধ্যে তার স্বাস্থ্য ভেঙ্গে পড়ায় সংবাদপত্র ব্যবসা ত্যাগ করেন। সে সময়ে তিনটি দৈনিক তাদের প্রতিযোগী ছিল, সেগুলো হল "ইভনিং মেইল", "দ্য ক্যানসাস সিটি টাইমস", ও "ক্যানসাস সিটি জার্নাল"।
মার্কিন কথাসাহিত্যিক আর্নেস্ট হেমিংওয়ে ১৯১৭ সালের অক্টোবর থেকে ১৯১৮ সালের এপ্রিল পর্যন্ত স্টারের প্রতিবেদক ছিলেন। স্টারের লেখনীর নির্দেশনাকে তিনি সারাজীবন আঁকড়ে ধরে রাখেন, যা ছিল: "ছোট বাক্যের ব্যবহার। ছোট প্রথম অনুচ্ছেদের ব্যবহার। তেজস্বী ইংরেজি শব্দের ব্যবহার। নেতিবাচকতা বর্জন করে ইতিবাচকতার ব্যবহার।"
সংবাদপত্রটি আটটি পুলিৎজার পুরস্কার অর্জন করেছে:
সংবাদপত্রটি দুইবার পুলিৎজার পুরস্কারের ফাইনালিস্ট হয়েছিল:
হিন্দুস্তান টাইমস

হিন্দুস্তান টাইমস হল একটি ভারতীয় ইংরেজি ভাষার দৈনিক সংবাদপত্র। এটি ১৯২৪ সালে ভারতের স্বাধীনতা আন্দোলন চলাকালীন প্রতিষ্ঠিত হয়। এই সংবাদপত্রটির উদ্বোধন করেন মহাত্মা গান্ধী এবং এটি ভারতীয় কংগ্রেস দলকে সমর্থন প্রদানের জন্য খ্যাত। এই সংবাদপত্রটির মালিক কংগ্রেস রাজ্য সভার সংসদ সদস্য শোভনা ভার্টিয়া। এটি কেকে বিরলা পরিবার নিয়ন্ত্রিত এইচটি মিডিয়ার সহযোগী প্রকাশনা।
"হিন্দুস্তান টাইমস" প্রচলনের দিক থেকে ভারতের সর্ববৃহৎ সংবাদপত্র। অডিট ব্যুরো অব সার্কুলেশন অনুসারে ২০১৭ সালের নভেম্বর মোতাবেক এর ৯৯৩,৬৪৫টি কপি বিক্রি হয়েছে। দি ইন্ডিয়ান রিডারশিপ জরিপ প্রকাশ করে যে "হিন্দুস্তান টাইমস" "দ্য টাইমস অব ইন্ডিয়া"র পর ভারতের দ্বিতীয় সর্বাধিক পঠিত ইংরেজি সংবাদপত্র। এটি উত্তর ভারতে বেশ জনপ্রিয়, এছাড়া নয়াদিল্লি, মুম্বই, লখনৌ, কলকাতা, পাটনা, রাঁচি ও চণ্ডীগড়ে এর সংস্করণ প্রকাশিত হয়।
পাহাড়িকা এক্সপ্রেস

পাহাড়িকা এক্সপ্রেস (ট্রেন নাম্বার- ৭১৯/৭২০) বাংলাদেশ রেলওয়ের অধীনে চট্টগ্রাম থেকে সিলেট পর্যন্ত চলাচলকারী একটি আন্তঃনগর ট্রেন। চট্টগ্রাম সিলেট পথে ১ম আন্তঃনগর হিসেবে চালু হয় পাহাড়িকা এক্সপ্রেস যা উদ্বোধন হয় ১৬ ই মে ১৯৮৬ খ্রিষ্টাব্দে। পাহাড়িকা এক্সপ্রেস ছাড়াও চট্টগ্রাম সিলেট রুটে উদয়ন এক্সপ্রেস চলাচল করে।
মহানগর এক্সপ্রেস

মহানগর এক্সপ্রেস (ট্রেন নং ৭২১/৭২২) হচ্ছে বাংলাদেশের একটি আন্তঃনগর যাত্রীবাহী ট্রেন, যা চট্টগ্রাম জেলার চট্টগ্রাম রেলওয়ে স্টেশন ও ঢাকা জেলার কমলাপুর রেলওয়ে স্টেশনের মধ্যে চলাচল করে। ১৯৮৫ সালের ৪ঠা ডিসেম্বর ট্রেনটি উদ্বোধন করা হয়। ২০১১ সালে ট্রেনটিকে ৭০১ ও ৭০২ এর বদলে ৭২১ ও ৭২২ করা হয়েছে । ৭০১ ও ৭০২ দেওয়া হয়েছে সুবর্ন এক্সপ্রেস কে । 
বিদ্র:- ট্রেনটি সপ্তাহে রবিবার বন্ধ থাকে
মিনহাজুল আবেদীন (ক্রিকেটার)

মিনহাজুল আবেদীন (জন্ম: ১২ সেপ্টেম্বর ১৯৯৭) একজন বাংলাদেশী ক্রিকেটার। তিনি ২৭ ফেব্রুয়ারি ২০১৯ সালে ঢাকা প্রিমিয়ার ডিভিশন টি-টোয়েন্টি ক্রিকেট লিগে উত্তরা স্পোর্টিং ক্লাবের হয়ে টি-টোয়েন্টিতে আত্মপ্রকাশ করেন। তিনি ২০ মার্চ ২০১৯ সালে ২০১৮-১৯ ঢাকা প্রিমিয়ার বিভাগ ক্রিকেটে উত্তরা স্পোর্টিং ক্লাবের হয়ে লিস্ট এ ক্রিকেটে আত্মপ্রকাশ করেন।
গাজী সোহেল

গাজী সোহেল ( জন্ম: ১৩ আগস্ট ১৯৭৯ ) একজন বাংলাদেশি ক্রিকেট আম্পায়ার।
তিনি ২০১২ থেকে ২০১৩ সালে বাংলাদেশ প্রিমিয়ার লিগের ম্যাচে আম্পায়ার হিসাবে দায়িত্ব পালন করেন। ঢাকা প্রিমিয়ার লিগের ম্যাচগুলিতে তিনি কয়েকটি বিতর্কিত সিদ্ধান্তে জড়িত ছিলেন। নভেম্বর ২০১৮ সালে তিনি আম্পায়ারদের আইসিসি আন্তর্জাতিক প্যানেলে নির্বাচিত হয়েছিলেন। ডিসেম্বর ২০১৮ সালে বাংলাদেশের ওয়েস্ট ইন্ডিজ সফরকালে তিনি আন্তর্জাতিক আম্পায়ার হিসাবে আত্মপ্রকাশ করেছিলেন। 
তিনি ২০২৩ লঙ্কা প্রিমিয়ার লিগে অন-ফিল্ড আম্পায়ার হিসাবে ম্যাচ পরিচালনা করে বিদেশী টি-টোয়েন্টি ফ্র্যাঞ্চাইজি লিগে ম্যাচ পরিচালনাকারী দ্বিতীয় বাংলাদেশী আম্পায়ার হয়ে ওঠেন।
বাঁকুড়া জংশন রেলওয়ে স্টেশন

বাঁকুড়া জংশন রেলওয়ে স্টেশন (আইআর কোড-বিকিউএ) দক্ষিণ পূর্ব রেলওয়ের আদ্রা রেল বিভাগের অধীনে খড়গপুর–বাঁকুড়া–আদ্রা রেলপথ এবং বাঁকুড়া দামোদর রেলওয়ে (বাঁকুড়া-মাসগ্রাম) রুটের একটি রেলওয়ে জংশন স্টেশন। এটি ভারতের পশ্চিমবঙ্গ রাজ্যের বাঁকুড়া জেলার বাঁকুড়া শহরে লালবাজারে অবস্থিত।
এই রুটের সমস্ত লোকাল এবং এক্সপ্রেস ট্রেনগুলি বাঁকুড়া রেলস্টেশনে থামে। ভুবনেশ্বর নতুনদিল্লি রাজধানী এক্সপ্রেসটি এখানে দাঁড়ায়। স্টেশনে যাত্রীবাহী ট্রেনের তিনটি প্লাটফর্ম এবং পণ্য ট্রেনের জন্য দুটি পণ্য পরিবহনের ছাউনি রয়েছে। জল সরবরাহের ব্যবস্থা ও সংখ্যক খাবারের দোকান রয়েছে স্টেশনে। স্টেশনটি খুব সুন্দর সঞ্চালিত অঞ্চল রয়েছে। দিল্লি, কলকাতা, রাঁচি, ভুবনেশ্বর, চেন্নাই, ব্যাঙ্গালোরের মতো সমস্ত বড় শহরগুলি বাঁকুড়া জংশনের সাথে ভালভাবে সংযুক্ত।
খড়গপুর–বাঁকুড়া–আদ্রা রেলপথটি ১৯০১ সালে খোলা হয়। বাঁকুড়া জংশন রেলস্টেশন'সহ এই রেলপথটি ১৯৯৭ -৯৮ সালে বিদ্যুতায়িত হয়। বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী পুরানো মিটার গেজ বাঁকুড়া – দামোদর রেলপথ (যাকে বাঁকুড়া দামোদর নদী রেলওয়েও বলা হয়) ১৯১৬-১১সালের মধ্যে ট্রেন চলাচলের জন্য উন্মুক্ত করা হয়। ২০০৫ সালে, বাঁকুড়া – মাসগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। পুরো ট্র্যাকটি ২০১৮-১৯ সালে বিদ্যুতায়িত হয়।
তানজিব আহসান সাদ

তানজিব আহসান সাদ ১৯৮০-এর দশকের বাংলাদেশী ক্রিকেট খেলোয়াড় ছিলেন। ডান বাহু মিডিয়াম পেস বোলার, তিনি দেশের হয়ে দুটি আইসিসি ট্রফি টুর্নামেন্টে খেলেন। তিনি ১৯৮৬ সালে শ্রীলঙ্কায় ২য় এশিয়া কাপে অংশ নেওয়া বাংলাদেশ দলের সদস্য ছিলেন। তবে তিনি কোনও ম্যাচেই খেলেননি, এবং কখনও কোনও ওডিআই ম্যাচও খেলেননি। 
যদিও ১৯৭৮ সালের জানুয়ারিতে লঙ্কান দলের বিপক্ষে তিনি সেন্ট্রাল জোনের হয়ে খেলেছেন, তবে ১৯৮১-৯২ মৌসুমেই জাতীয় নির্বাচকদের পুরো মনোযোগ আকর্ষণ করেছিলেন তিনি। লিগ শিরোপা নির্ধারক আবাহনী কেসির বিপক্ষে মোহামেডান এমএসসির হয়ে পাঁচ উইকেটের একটি ম্যাচ জয়ের ফলে তাকে লাইমলাইটে ঠেলে দেয়। তবে ইংল্যান্ডে আইসিসি ট্রফির জন্য নির্বাচিত হওয়ার পরে (১৯৮২ সালে) তিনি সেখানে কেবল একটি ম্যাচ খেলেন।
জাতীয় দলের হয়ে তার সেরা পারফরম্যান্স ১৯৮৬ সালের মার্চ মাসে পাকিস্তান সফরকালে এসেছিল। তিনি উইকেট প্রতি ১৬.১৪ গড়ে দুর্দান্ত সাত উইকেট নিয়ে সফরটি সমাপ্ত করেন। তার সেরা ৪/৫০ একটি যা শক্তিশালী লাহোর দলের বিপক্ষে এসেছিল।
উপরের রেকর্ডটি খুব চিত্তাকর্ষক নয়, তবে তাকে দলের পক্ষে যোগ্যতা প্রমাণের খুব কম সুযোগ দেওয়া হয়। তার সেরা ১/১৯ (১২ ওভার থেকে) বাংলাদেশ কেনিয়াকে কম স্কোর করার ক্ষেত্রে সহায়তা করেছিল তবে, কোনও স্পষ্ট কারণ ছাড়াই মালয়েশিয়ার বিপক্ষে পরের ম্যাচে তাকে দল থেকে বাদ দেওয়া হয়েছিল। হাস্যকরভাবে টুর্নামেন্টে তিনি যে দুটি ম্যাচ খেলেছিলেন, কেনিয়া এবং আর্জেন্টিনার বিপক্ষে বাংলাদেশ দলটি এই টুর্নামেন্টে একমাত্র ম্যাচ জিতেছিল। তার সামগ্রিক ইকনমি হার (২.৫৩) খুব চিত্তাকর্ষক। 
তিনি এখন ক্রিকেট আম্পায়ার।
নাইম ইসলাম

নাইম ইসলাম (জন্ম: ১৯ অক্টোবর ১৯৯৪) হলেন একজন বাংলাদেশের প্রথম শ্রেণির, টি টোয়েন্টি এবং লিস্ট এ ক্রিকেটার। (২০১০-২০১১ বাংলাদেশী ক্রিকেট মৌসুমের) ডানহাতি ব্যাটসম্যান এবং বাম-হাত অর্থোডক্স স্পিন। ক্যারিয়ারের শুরুর দিকে তিনি বাংলাদেশ জাতীয় অনূর্ধ্ব-১৯ ক্রিকেট দলের হয়ে খেলছিলেন। তিনি চট্টগ্রাম বিভাগের হয়েও খেলছেন।
জিনাত

জিনাত হলেন একজন বাংলাদেশি চলচ্চিত্র অভিনেত্রী যিনি ১৯৮৬ সালে "শুভদা" চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেছিলেন।
আমির খান (ক্রিকেটার)

আমির খান (জন্ম: ১৮ ডিসেম্বর ১৯৮২ ইসলামাবাদে ) তিনি প্রাক্তন প্রথম শ্রেণির ক্রিকেটার যিনি চট্টগ্রাম বিভাগের প্রতিনিধিত্ব করেছেন। ২০০০-২০০১ থেকে ২০১১–২০১২ পর্যন্ত তিনি ৪২ টি প্রথম শ্রেণির ম্যাচে উপস্থিতি করেছেন।
হাসান মাহমুদ

হাসান মাহমুদ (জন্ম: ১২ অক্টোবর, ১৯৯৯) একজন বাংলাদেশী ক্রিকেটার। ১৩ অক্টোবর, ২০১৭ সালে তিনি ২০১৭-২০১৮ জাতীয় ক্রিকেট লিগে চট্টগ্রাম বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন।
ডিসেম্বর ২০১৭ সালে ২০১৮ আইসিসি অনূর্ধ্ব-১৯ ক্রিকেট বিশ্বকাপে তিনি বাংলাদেশের দলে জায়গা পেয়েছিলেন। ২০১৭-২০১৮ ঢাকা প্রিমিয়ার ডিভিশন ক্রিকেট লিগে খেলাঘর সমাজ কল্যাণ সমিতির হয়ে ৫ ফেব্রুয়ারি ২০১৮ সালে প্রথমবারের মতো লিস্ট এ ক্রিকেটে পদার্পণ করেছিলেন।
২০২০ সালের জানুয়ারিতে পাকিস্তানের বিপক্ষে বাংলাদেশের টুয়েন্টি২০ আন্তর্জাতিক দলে তিনি অন্তর্ভুক্ত হোন। একই মাসে তিনি জিম্বাবুয়ের বিপক্ষে বাংলাদেশের টেস্ট দলে ডাক পান। ২০২০ সালের মার্চে জিম্বাবুয়ের বিপক্ষে বাংলাদেশের টুয়েন্টি২০ আন্তর্জাতিক দলে ডাক পান। ২০২০ সালের ১১ মার্চ বাংলাদেশের হয়ে টুয়েন্টি২০ আন্তর্জাতিকে জিম্বাবুয়ের বিপক্ষে তার অভিষেক হয়।
২০২১ সালের জানুয়ারিতে তিনি ওয়েস্ট ইন্ডিজের বিপক্ষে বাংলাদেশের ওডিআই দলে ডাক পান। ২০২১ সালের ২০ জানুয়ারি ওয়েস্ট ইন্ডিজের বিপক্ষে বাংলাদেশের হয়ে তার অভিষেক ঘটে।
সর্বশেষ গত ২৬ সেপ্টেম্বর ২০২৩ এ জাতীয় দলে তার অভিষেক হয়।
মজিবুর রহমান (ক্রিকেটার)

মজিবুর রহমান (জন্ম: ১ জানুয়ারি ১৯৯৫) একজন বাংলাদেশী ক্রিকেটার। ৮ মে ২০১৬ সালে ঢাকা প্রিমিয়ার ডিভিশন ক্রিকেট লিগে ভিক্টোরিয়া স্পোর্টিং ক্লাবের হয়ে তিনি লিস্ট এ ক্রিকেট স্থান অর্জন করেছিলেন। ২০১৬-২০১৭ জাতীয় ক্রিকেট লিগে চট্টগ্রাম বিভাগ ক্রিকেট দলে হয়ে প্রথম-শ্রেণীর ক্রিকেটে আত্মপ্রকাশ করেছিলেন।
জসিমউদ্দিন (ক্রিকেটার)

জসিমউদ্দিন হলেন একজন বাংলাদেশী ক্রিকেটার। ২০১২-২০১৩ জাতীয় ক্রিকেট লিগে চট্টগ্রাম বিভাগ ক্রিকেট দলের হয়ে তিনি প্রথম-শ্রেণীর ক্রিকেটে আত্মপ্রকাশ করেছিলেন।
জসিমউদ্দিন ২০১৩ সালে ওয়েস্ট ইন্ডিজ অনূর্ধ্ব-১৯ বনাম বাংলাদেশের অনূর্ধ্ব-১৯ দলের মধ্যকার ম্যাচে অনূর্ধ্ব১৯ ক্রিকেটে তার অভিষেক হয়। জসিমউদ্দিন সেই ম্যাচে ৯২ বলে ৬৬ রান করেন।
ফরিদপুর

ফরিদপুর বাংলাদেশের মধ্যভাগে অবস্থিত ঢাকা বিভাগের একটি জেলা শহর ও জেলা সদর। ফরিদপুর বাংলাদেশের দক্ষিন-পশ্চিম-মধ্যাঞ্চলের রাজনৈতিক ভাবে অত্যন্ত গুরুত্বপূর্ণ শহর। এটি ফরিদপুর জেলার সদরদপ্তর ও জেলার সবচেয়ে বড় শহর ও জনবহুল স্থান। ফরিদপুর কুমার নদীর তীরে অবস্থিত। ফরিদপুর পৌরসভার আয়তন এবং মোট জনসংখ্যা ২,৩৭,২৬৬ জন।
ফরিদপুরের পূর্বে নাম ছিল ফতেহাবাদ। ফরিদপুর নামকরণ করা হয়েছে প্রখ্যাত সাধক এবং দরবেশ খাজা মাইনউদ্দিন চিশতীর শিষ্য ও ফরিদপুরের প্রখ্যাত সুফি সাধক শাহ ফরিদের (শেখ ফরিদুদ্দিন) নামানুসারে।
১৭৮৬ সালে (মতান্তরে ১৮১৫) ফরিদপুর জেলা প্রতিষ্ঠিত হয়, নাম ছিল জালালপুর ও সদরদপ্তর ছিল ঢাকা। তখন বর্তমান ফরিদপুরের নাম ছিল ফতেহবাদ। ১৮০৭ সালে ফরিদপুর জেলার সদর দপ্তর ফরিদপুরে স্থানান্তর করা হয়। ১৮২৫ সালে ফরিদপুর কারাগার প্রতিষ্ঠিত হয়।
১৮৪০ সালে তৎকালীন জেলা ম্যাজিস্ট্রেট এডগার এফ লুথার ‘ইংলিশ সেমিনারি স্কুল’ নামে একটি বিদ্যালয় প্রতিষ্ঠিত করেন যা ১৮৫১ সালে ফরিদপুর জিলা স্কুল নামে আত্মপ্রকাশ করে। ১৮৬৯ সালে প্রতিষ্ঠিত হয় ফরিদপুর পৌরসভা। ১৮৭৩ সালে ফরিদপুর টাউন থিয়েটার (বর্তমানে কার্যক্রম বন্ধ) প্রতিষ্ঠিত হয়। এই সময়ে চৌধুরী ময়েজউদ্দিন বিশ্বাস ফরিদপুরের একজন প্রভাবশালী জমিদার ছিলেন। তিনি ১৮৮৫ সালে ময়েজ মঞ্জিল নির্মাণ করেন। ফরিদপুর জজ কোর্ট ভবনও এই সময়েই নির্মাণ করা হয়েছে। ১৮৮৯ সালে ফরিদপুর জিলা স্কুলের পশ্চিম পাশে ফরিদপুর উচ্চ বিদ্যালয় ও বর্তমান দক্ষিণ ঝিলটুলিতে হিতৈষী উচ্চ বিদ্যালয় প্রতিষ্ঠিত হয়। ১৮৯৪ সালে ফরিদপুরে কোতয়ালী থানা প্রতিষ্ঠিত হয়।
১৮৯৯ সালে কুষ্টিয়া–গোয়ালন্দ ঘাট লাইনের বর্তমান হতে পর্যন্ত রেলপথ নির্মিত হয়। তখন ফরিদপুর রেলওয়ে স্টেশন নির্মাণ করা হয়।
১৯১০ সালে ফরিদপুর সরকারি বালিকা উচ্চ বিদ্যালয় প্রতিষ্ঠিত হয়। ১৯১৭ সালে ফরিদপুর জেনারেল হাসপাতাল নির্মাণ করা হয়। ১৯১৮ সালে অম্বিকাচরণ মজুমদার রাজেন্দ্র কলেজ প্রতিষ্ঠিত করেন। ১৯২১ সালে ‘ফরিদপুর টাউন হল’ নির্মাণ করা হয়, পরবর্তীতে এই টাউন হলের নাম অম্বিকাচরণ মজুমদারের নামানুসারে অম্বিকা মেমোরিয়াল হল নামকরণ করা হয়। ১৯২৭ ফরিদপুর আদর্শ বালিকা উচ্চ ও ১৯৩২ সালে বর্তমান হালিমা গার্লস স্কুল এন্ড কলেজ প্রতিষ্ঠিত হয়।
ব্রিটিশ শাসনের সময় ফরিদপুরের বানিজ্যিক কেন্দ্র ছিল বর্তমানের চকবাজার ও রথখোলা যেখানে বর্তমান হাজী শরীয়তুল্লাহ বাজার তৈরি করা হয়েছে। বাজার দুইটি কুমার নদের দুই পাড়ে হওয়াই ১৯৩৫ সালে আলিমুজ্জামান সেতু নির্মাণ করা হয় যা বর্তমানে 'বেইলি ব্রিজ' নামে পরিচিত। ১৯৩৬ সালে তৎকালীন ফরিদপুর জজ কোর্টের বিচারক মৌলভি তমিজউদ্দিন খান বর্তমান পুরাতন কোর্ট জামে মসজিদ প্রতিষ্ঠিত করেন।
১৯৫২ সালে ভাষা আন্দোলনের সময় শেখ মুজিবুর রহমান ও মহিউদ্দিন আহমেদ ফরিদপুর কারাগারে বন্দি হিসেবে ছিলেন।
১৯৫৬ সালে ফরিদপুর স্টেডিয়াম নির্মাণ করা হয়। ১৯৬৩ সলে ফরিদপুরে ফরিদপুর পলিটেকনিক ইনস্টিটিউট, ১৯৬৬ ফরিদপুরগভঃ কমার্শিয়াল ইনস্টিটিউট ও সারদা সুন্দরী মহিলা কলেজ, ১৯৬৮ সালে ইয়াছিন কলেজ প্রতিষ্ঠিত হয়।
২০২২ সালের আদমশুমারী অনুযায়ী ফরিদপুর পৌরসভার মোট জনসংখ্যা ২,৩৭,২৬৬ জন। যার মধ্যে ১,১৮,৭১৭ জন পুরুষ এবং ১,১৮,৫৪৯ জন মহিলা। ২০০১ সালের এর জনসংখ্যা ছিল ১০১,০৮৪ জন ও ২০১১ সালের জনসংখ্যা ছিল ১,২২,৪২৫ জন।
ওয়াসকরনি আহমেদ

ওয়াসকরনি আহমেদ (যিনি পলাশ নামেও পরিচিত) বাংলাদেশের প্রথম শ্রেণির এবং লিস্ট এ ক্রিকেটার। তিনি ১ জুলাই ১৯৮৪ সালে কুমিল্লায় জন্মগ্রহণ করেন। তিনি ডানহাতি ব্যাটসম্যান এবং ডানহাতি ফাস্ট মিডিয়াম বোলার। তিনি ২০০৪/০৫ সালে চট্টগ্রাম বিভাগের হয়ে আত্মপ্রকাশ করেছিলেন এবং ২০০৬/০৭ মৌসুমে খেলেন। রাজশাহী বিভাগের বিপক্ষে ৬৯ রানের বিনিময়ে ৮ উইকেট নিয়ে তিনি ইনিংসে দু'বার উইকেট পেয়েছেন। তার একমাত্র প্রথম শ্রেণির ফিফটিস ৮৮, বরিশাল বিভাগের বিপক্ষে এসেছিল। একদিনের খেলায় তিনি রাজশাহী বিভাগের বিপক্ষে ২ রানে ৫ উইকেট নিয়েছিলেন।
রংপুর বিভাগের ক্রিকেটারদের তালিকা

প্রথম জাতীয় ক্রিকেট লিগ (এনসিএল) প্রতিযোগিতার জন্য ১৯৯৯-২০০০ মৌসুমের আগে দল গঠন হওয়ার পর থেকে প্রথম বিভাগে রংপুর বিভাগের হয়ে প্রথম বিভাগে, তালিকার এ বা টি - টোয়েন্টি ম্যাচ খেলে থাকা ক্রিকেটারদের বর্ণানুক্রমিক ক্রমে সম্পূর্ণ তালিকা উপস্থাপন করছে। অন্যান্য ক্লাব তালিকার সাথে তাল মিলিয়ে, খেলোয়াড়ের নাম এবং তারপরে তার রংপুরের খেলোয়াড় হিসাবে সক্রিয় বছর, ২০১৫-১৬। মরসুমের শেষের খেলোয়াড়ের বর্তমান খেলোয়াড়।
মনে রাখবেন যে এই তালিকায় এমন খেলোয়াড়দের বাদ দেওয়া হয়েছে যারা "কেবল" ১৯৯৯-২০০০ সালে দলের হয়ে উপস্থিত হয়েছিল। কারণ এনসিএল তার উদ্বোধনী মরসুমে প্রথম শ্রেণির প্রতিযোগিতা ছিল না। কিছু খেলোয়াড় (উদাহরণস্বরূপ, আরিফুল হক ) সেই মৌসুমে রংপুরের হয়ে খেলেছিলেন এবং পরবর্তী মৌসুমে অন্যান্য দলের হয়ে প্রথম-শ্রেণীর ক্রিকেটে খেলেছিলেন।